நண்பன் செய்தியின் எதிரொலி.  உப்சி தமிழ்மொழித் துறையில் ...

(எஸ்.எஸ்.பரதன்)

தஞ்சோங்மாலிம்,  ஏப்.9- இங்குள்ள உப்சி எனப்படும் சுல்தான் இட்ரிஸ் கல்வியல் பல்கலைக் கழகத்தில் தமிழ்மொழித் துறையில் பட்டப் படிப்பினை முடித்த 52 ஆசிரியர்களுக்கு ஓராண்டுக்கும் மேலாகியும் பணியிடக் கடிதங்கள் வராததால் மன உளைச்சலுடன் சிரமத்தையும் எதிர் நோக்கி வந்தனர். இந்நிலையில் கடந்த 2016இல் பட்டப் படிப்பினை முடித்த 22 ஆசிரியர்களும் 2017இல் பயிற்சியினை முடித்த 30 பேரில் 17 பேருக்கு கல்வி யமைச்சிடமிருந்து நேர்முகப் பேட்டிக்கு கடிதங்கள் கிடைக்கப்பெற்ற தமிழ்துறை பட்டதாரி ஆசிரியர்கள் மகிழ்ச்சியில் திளைத்திருப்பதாக அறிய வரு கிறது. ஒரு சில உப்சி தமிழ்துறை ஆசிரியர்கள் தங்களுக்கு ஆதரவாக, ஆசிரியர்கள் எதிர்நோக்கிய  பிரச்சனைகளை விடாது செய்திகளாக வெளியிட்டு வந்த நண்பன் நாளிதழுக்கு தொலைபேசி வாயிலாக நன்றியினை தெரிவித்துக் கொண்டனர்.

Read More: Malaysia Nanban Tamil Daily on 9.4.2018


4 வயதுக் குழந்தையை அடித்துத் துன்புறுத்திய வளர்ப்புத் தாயின் காட்டுமிராண்டித் தனம்.

(ஆர். குணா) கோலாலம்பூர்,

மூன்று வயது குழந்தையை ஓர் இந்திய பெண் அடித்து துன்புறுத்தும் வீடியோ பதிவு சமூக வலைத்தளங்களில் வெளியாகி பெரும் பரபரப்பை ஏற்படுத்தி வருகிறது. கம்போங் பாரு ஆயர் பானாஸ் அடுக்குமாடி குடியிருப்பின் புளோக் பியில் நடந்ததாக நம்பப்படும் இச்சம்பவம் குறித்து அண்டை வீடுகளில் வசிப்பவர்களும் சமூக வலைத்தளங்களிலும் கூறியதாவது,ஆதரவற்றோர் இல்லத்தில் இருந்து அந்த ஆண் குழந்தையை தத்தெடுத்து அப்பெண் நீண்ட காலமாக வளர்த்து வந்துள்ளார்.

Read More: Malaysia Nanban Tamil Daily on 2.2.201
9


சூதாட்டத்தில் பணத்தை இழந்ததால் ஆத்திரம்: 36 பேரை சுட்டுக்கொன்ற நபர்

பிலிப்பைன்ஸ் நாட்டில் சூதாட்ட மையத்தில் 36 பேரை கொன்றுவிட்டு நபர் ஒருவர் தற்கொலை செய்துக்கொண்டதற்கான காரணம் தற்போது வெளியாகி யுள்ளது. பிலிப்பைன்ஸ் தலைநகரான மனிலாவில் உள்ள Resorts World Casino என்ற சூதாட்ட மையம் ஒன்று இயங்கி வருகிறது. இந்த மையத்தில் நபர் ஒருவர் துப்பாக்கி சூடு நடத்தி ஹொட்டலுக்கு தீ வைத்ததில் 36 பேர் கொல்லப்பட்டனர்.இச்சம்பவத்திற்கு பின்னர் தாக்குதல் நடத் திய நபரும் தனக்கு தானே பெட்ரோல் ஊற்றி தீ வைத்துக்கொண்டு தற்கொலை செய்துள்ளார்.இச்சம்பவம் தொடர்பாக பொலிசார் நடத்திய விசாரணையில் தாக்குதல் நடத்திய நபரின் பெயர் Jessie Javier Carlos எனத் தெரிய வந்தது. மேலும், இவர் பிலிப்பைன்ஸ் குடிமகன் எனவும் தீவிரவாதி இல்லை எனவும் தெரியவந்துள்ளது.சூதாட்டத்திற்கு அடிமை ஆனதால் கணக்கில்லா பணத்தை இழந்து கடனாளி ஆகியுள்ளார். கடன் தொல்லை தாங்க முடியாமல் அவதியுற்று வந்துள்ளார். இதுபோன்ற ஒரு மனநிலையில் தான் அவர் சூதாட்ட மையத்தில் தாக்குதல் நடத்தியதாக விசாரணை அதிகாரிகள் உறுதிப்படுத்தியுள்ளனர்.


உலக மக்களுக்கு மார்க் சக்கர்பெர்க்கின் வேண்டுகோள்!

பாரீஸ் ஒப்பந்தத்திலிருந்து அமெரிக்கா வெளியேறுவதாக அதிபர் ட்ரம்ப் அறிவித்திருந்தார். ’இந்த முடிவு, நம் குழந்தைகளைத்தான் பாதிக்கும்’ என்று மார்க் சக்கர்பெர்க் தெரிவித்துள்ளார். 2015-ஆம் ஆண்டு, 196 நாடுகளின் பிரதிநிதிகள் பாரீஸில் சந்தித்து, இரவு பகலாக பருவநிலை மாற்றம்குறித்து விவாதித்து, ஓர் ஒப்பந்தத்தை வடிவமைத் தார்கள். அந்த ஒப்பந்தத்தின் நோக்கம், ஒவ்வொரு நாடும் கரியமில வாயு வெளியேற்றத்தை (Carbon Emmission) இயன்றளவு குறைப்பது. உலகத்திலேயே அதிகளவு கரியமில வாயுவை உமிழும் அமெரிக்கா நீண்ட பேச்சுவார்த்தைக்குப் பின், ஒப்பந்தத்திற்கு ஒப்புக்கொண்டது. ஆனால், தற்போது ’அமெரிக்கப் பொருளாதாரத்தைச் சீரழித்துவிடும்’ என ட்ரம்ப் ஒப்பந்தத்திலிருந்து விலகுவதாக அறிவித்துள்ளார். இதுகுறித்து கருத்துத் தெரிவித்துள்ள ஃபேஸ்புக் நிறுவனர் மார்க் சக்கர்பெர்க், ‘பாரீஸ் ஒப்பந்தத்திலிருந்து விலகுவதற்கான முடிவு, நம் சுற்றுச்சூழலையும் பொருளாதாரத்தையும் வருங்காலத்தில் நம் குழந்தைகளையுமே பாதிக்கும்’ எனத் தன் ட்விட்டர் பக்கத்தில் கருத்துத் தெரிவித்துள்ளார். மேலும், ‘எங்கள் நிறுவனம் சார்பாக இனி புதுப்பிக்கத்தக்க ஆற்றல் மட்டுமே பயன்படுத்த வேண்டும் என முடிவெடுத்துள்ளோம். உலகின் ஒட்டுமொத்த சமுதாயமாக நாம் அனைவரும் ஒன்றிணைந்து, பருவநிலை மாற்றத்திலிருந்து உலகைக் காப்பாற்றுவோம்’ என்றும் குறிப்பிட்டுள்ளார் மார்க் சக்கர்பெர்க்.


பொன்விழா நிறைவையொட்டி தங்கத்தில் மாற்றப்பட்டுள்ள உலகின் முதல் ஏடிஎம் இயந்திரம்

லண்டன் ஏடிஎம் எந்திரம் நிறுவப்பட்டு 50 ஆண்டுகள் ஆனதையொட்டி லண்டனில் உள்ள உலகின் முதல் ஏடிஎம் இயந்திரம் தங்கத்தால் வேயப்பட்டுள்ளது. ஏடிஎம் எனப்படும் தானியங்கி பணம் தரும் எந்திரம் முதன்முதலில் லண்டன் என்ஃபீல்டில் உள்ள பார்க்ளேஸ் வங்கியில் 1967-ம் ஆண்டு ஜூன் 27-ம் தேதி நிறுவப்பட்டது. பின்னர் உலகம் முழுவதும் பரவி மக்களின் அன்றாட பண தேவைகளை நிறைவேற்றி வருகிறது. ஏடிஎம் அறிமுகமாகி 50-வது ஆண்டு தினத்தை முன்னிட்டு உலகின் முதல் ஏடிஎம் எந்திரம் தங்கத்தால் வேயப்பட்டுள்ளது. தொழில்நுட்ப வளர்ச்சியால் டிஜிடடல் பண பரிவர்த்தனைகள் வந்தாலும் ஏடிஎம் எந்திரங்களுக்கு உள்ள மவுசு இன்றளவும் மக்களிடம் குறையவில்லை. தற்போது உலகம் முழுவதும் 30 லட்சம் ஏடிஎம்கள் செயல்படுகின்றன.


பாஸ் கட்சியுடன் சேர்ந்து பணியாற்றுவதில் மஇகாவுக்கு பிரச்சினை ஏதும் இல்லை.

கோலாலம்பூர்,

தேசிய முன்னணியில் பாஸ் இடம் பெற்றிருக்கவில்லை என்ற போதிலும் அக்கட்சியுடன் சேர்ந்து பணியாற்றுவதில் ம.இ.கா.விற்கு  பிரச்சினை ஏதுமில்லை என்று ம.இ.கா. தேசியத் தலைவர் டான்ஸ்ரீ எஸ்.ஏ.விக்னேஸ்வரன் கூறினார். தங்களால் 70 விழுக்காட்டு வாக்குகளைக் கவர முடியும் என்பதை அம்னோவும் பாஸும் கடந்த இரண்டு இடைத்தேர்தல்களிலும் நிரூபித்திருப்பதால், அம்னோ- பாஸ்  ஒத்துழைப்பால் ம.இ.கா.வும் நன்மைய டையும் என்று விக்னேஸ்வரன் குறிப்பிட்டார்.

Read More: Malaysia Nanban Tamil Daily on 9.3.2019


சிறுமி ஹாசினி கொலை வழக்கு: தஸ்வந்த் தூக்கு தண்டனைய உறுதிசெய்தது உயர்நீதிமன்றம்!

சிறுமி ஹாசினி கொலை வழக்கில் தனக்கு விதிக்கப்பட்ட தூக்கு தண்டனையை ரத்து செய்ய கோரி குற்றவாளி தஷ்வந்த் மேல்முறையீடு செய்த வழக்கில் சென்னை உயர்நீதிமன்றம் தூக்கு தண்டனை உறுதி செய்தது.
சென்னை குன்றத்தூரைச் சேர்ந்த பாபு என்பவரின் 6 வயது மகள் ஹாசினி, 2017ல் பிப்ரவரி மாதம் வீட்டின் வெளியே விளையாடிக் கொண்டிருந்த போது திடீரென்று காணாமல் போனார். இது குறித்து மாங்காடு போலீசில் அவரது பெற்றோர் புகார் செய்தனர். போலீசார் நடத்திய விசாரணையில், அதே குடி யிருப்பில் குடியிருக்கும் தஷ்வந்த் என்ற வாலிபர், அந்த குழந்தையை தன் வீட்டிற்கு அழைத்து சென்று பாலியல் கொடுமை செய்து, கொலை செய்ததும், பின்னர் காட்டிற்குள் எடுத்து சென்று எரிக்க முயன்றதும் தெரியவந்தது.
இதையடுத்து தஷ்வந்தை போலீசார் கைது செய்து குண்டர் சட்டத்தில் சிறையில் அடைத்தனர். ஆனால் சில மாத சிறைவாசத்துக்குப் பிறகு, தஷ்வந்த் ஜாமினில் வெளியே வந்தார். ஜாமினில் வெளியே வந்த அவர் கடந்த டிசம்பர் மாதம் தனது தாய் சரளாவை கொலை செய்துவிட்டு நகைகளுடன் தலைமறைவானார். பின்னர், அவர் மும்பையில் மீண்டும் கைது செய்யப்பட்டார். கைதுசெய்யப்பட்ட அவர், புழல் சிறையில் அடைக்கப்பட்டுள்ளார்.

இந்த கொலை வழக்கு செங்கல்பட்டில் உள்ள காஞ்சிபுரம் மாவட்ட மகளிர் நீதிமன்றத்தில் விசாரிக்கப்பட்டது. வழக்கை விசாரித்த நீதிபதி, குற்றச்சாட்டு சந்தேகத்துக்கு இடமின்றி நிரூபிக்கப்பட்டுள்ளதாக கூறி, தஷ்வந்துக்கு தூக்குதண்டனையை விதித்து, கடந்த பிப்ரவரி 19-ந்தேதி தீர்ப்பு அளித்தார்.
தண்டனையை எதிர்த்து தஷ்வந்த் தரப்பில் சென்னை உயர்நீதிமன்றத்தில் மேல்முறையீடு செய்யப்பட்டது. இந்த வழக்கின் விசாரணையில் பல்வேறு குளறுபடிகள் உள்ளதால், தூக்குத் தண்டனையை ரத்து செய்து, தன்னை விடுவிக்க வேண்டுமென தஷ்வந்த் சார்பில் கோரிக்கை வைக்கப்பட்டது. தமி ழகத்தையே பரபரப்புக்குள்ளாகிய இந்த வழக்கின் மேல்முறையீட்டு மனு மீது சென்னை உயர்நீதிமன்றம் இன்று தீர்ப்பு வழங்கியது. அதில், தஸ்வந்துக்கு செங்கல்பட்டு மகளிர் நீதிமன்றம் விதித்த தூக்கு தண்டனையை உறுதி செய்து, தஸ்வந்தின் மேல்முறையீட்டு மனுவை தள்ளுபடி செய்து உத்தரவிட்டது.


எஸ்பிஎம் மாணவர்களுக்கு இணைய வழி சிறப்பு வகுப்பு!

எஸ்பிஎம் மாணவர்களின் கல்வி தேவைக்கு உதவும் வண்ணம் சிலாங்கூர் மாநில அரசு ஒரு புதிய திட்டத்தை அமல்படுத்தியுள்ளது. இணையதளத்தின் வழி எஸ்பிஎம் மாணவர்களுக்கு பிரத்தியேக வகுப்புகள் இலவசமாக நடத்தப்படும். இத்திட்டத்தில் பங்கு பெற மாணவர்கள் selangorfreetuition.com&CÀ என்ற அகப்பக்கத்தில் பதிந்து கொள்ளலாம். இத்திட்டத்தில் பதிந்து கொண்டு, வகுப்புகளைத் தொடர்ந்த மாணவர்களில், இந்தாண்டு எஸ்பிஎம் தேர்வில் சிறந்த தேர்ச்சியைப் பெறும் முதல் 5 மாணவர்களுக்கு, வெ.25 ஆயிரம் வெகுமதி வழங்கப்படும் என்று இத்திட்டதில் அறிவிக்கப்பட்டுள்ளது. சிலாங்கூர் அறவாரியம் ஏற்று நடத்தும் இத்திட்டத்தின் வழி சுமார் 18 ஆயிரம் எஸ்பிஎம் மாணவர்கள் பயன் அடைவார்கள் என எதிர்ப்பார்க்கப்படுகிறது. மொழி, அறிவியல், கணிதம் மற்றும் தொழில்நுட்பத்தில் மாணவர்கள் புலமை பெறவேண்டும் என்ற கல்வி அமைச்சின் கொள்கை இதன்வழி நிறை வேற் றப்படும் என்று சிலாங்கூர் அறவாரியத்தின் தலைமை நிர்வாகி ஸாஹூரா ஸக்ரி கூறினார். தாங்கள் தேர்ந்தெடுக்கும் பாடத்தினை காணொளி வழியாக மாணவர்கள் மீள்பார்வை செய்து கொள்ளலாம். குறைந்த வருமானம் கொண்ட பெற்றோர்க ளின் பிள்ளைகளுக்கென உருவாக்கப்பட்ட இந்த பிரத்தியேக வகுப்பிற்கு மாணவர்கள் முதலில் இணையத்தில் பதிவுசெய்து கொண்ட பிறகு பாடங் களைப் படிக்கத் தொடரலாம்.


காதலி அன்டோனெல்லாவை கரம்பிடிக்கும் மெஸ்ஸி!

பிரபல கால்பந்தாட்ட வீரர் லயோனல் மெஸ்ஸி, தன் காதலி அன்டோனெல்லாவை இன்று திருமணம் செய்துகொள்கிறார். அர்ஜென்டினா நாட்டைச் சேர்ந்த நட்சத்திர கால்பந்தாட்ட வீரர் லயோனல் மெஸ்ஸி, தனது சாதுர்ய ஆட்டத்தால் எதிரணியினரைத் திணறடிப்பதில் வல்லவர். உலகள வில் கால்பந்து விளையாட்டில் பல சாதனைகளை நிகழ்த்தியுள்ள மெஸ்ஸி, தன் சிறுவயது தோழியும் காதலியுமான அன்டோனெல்லா ரோகு சோவை இன்று திருமணம் செய்துகொள்ள இருக்கிறார். இவர்கள் இருவரும் திருமணம் செய்துகொள்ளாமல் கடந்த சில வருடங்களாக ஒன்றாக வாழ்ந்து வருகிறார்கள். மெஸ்ஸி - அன்டோனெல்லா ஜோடிக்கு தியாகோ (4 வயது), ஒரு வயதில் மேடியோ என்ற 2 மகன்கள் உள்ளனர். இந்நிலையில், காதலி அன்டோனெல் லாவை திருமணம் செய்துகொள்ள முடிவெடுத்த மெஸ்ஸி, சமீபத்தில் அதை வெளிப்படையாகத் தெரிவித்தார். இதையடுத்து, மெஸ்ஸியின் சொந்த ஊரான ரொசாரியோவில் இன்று திருமணம் நடக்க இருக்கிறது. இந்தத் திருமண நிகழ்ச்சிக்கு 260 பேருக்கு மட்டும் அழைப்பு விடுக்கப்பட்டுள்ளது. பிரபல கால்பந்தாட்ட வீரர்களான நெய்மர், லூயிஸ் சுவாரஸ், ஜெரார்ட் பிக், பிரபல பாப் பாடகி ஷகிரா ஆகியோர் அழைக்கப்பட்டுள்ளனர்.


ரயில் வண்டி சாலையில் பாய்ந்தது. ஸ்கூடாயில் பெரும் பரபரப்பு

எம்.கே.வள்ளுவன் பாசீர்கூடாங், நேற்று பிற்பகல் ஜொகூர் துறைமுகத்திலிருந்து ஸ்கூடாயை நோக்கி சிமெண்டுகளை 31 வண்டிகளில் ஏற்றிச் சென்ற ரயில் வண்டி தடத்தைக் கடந்து பாசீர் கூடாங் நெடுஞ்சாலையின் 29ஆவது கிலோ மீட்டரில் வழி மறித்து நின்றது.அந்த சம்பவத்தால் ரயில் வண்டி சாலையை மறைத்து பெரும் போக்கு வரத்து நெரிசலை ஏற்படுத்திய போதிலும் யாருக்கும் எவ்வித உயிர் சேதமும் ஏற்படவில்லை. அச்சம்பவம் குறித்து கருத் துரைத்த கே.டி.எம்.பி.நிறுவன தொடர்புப் பிரிவு அதிகாரி ஒருவர் கிரேன் வண்டியை கொண்டு சாலையிலிருந்து ரயில் வண்டியை அகற்ற சுமார் இரண்டு மணி நேரம் பிடித்ததாக தெரிவித்தார்.அச்சம்பவத்தால் கெராத்தாப்பி தானா மெலாயு நிறுவனம் வருத்தமடைவதாக தெரிவித்த அவர் போக்குவரத்து போலீஸ் துணையுடன் சாலையில் ஏற்பட்ட நெரிசலை தவிர்க்க நடவடிக்கை எடுக்கப்பட்டதாகவும் தெரிவித்தார்.


இங்கிலாந்தில் விஷவாயு தாக்குதல்காலி டப்பா எங்கே? 100 போலீசார் தேடல்

இங்கிலாந்தில் இரண்டாம் முறையாக தம்பதி மீது நடத்தப்பட்ட விஷவாயு தாக்குதலை கண்டுபிடிக்க அதிரடியாக 100 போலீஸ் அதிகாரிகள் களம் இறக்கப்பட்டுள்ளனர்.ரஷ்ய உளவாளி என்று கருதப்பட்ட செர்ஜி ஸ்கிரிபால், அவரது மகள் யூலியா ஸ்கிரிபால் ஆகியோர் மீது கடந்த மார்ச் மாதம் விஷவாயு மூலம் தாக்குதல் நடத்தப்பட்டது.

இந்த தாக்குதலில் ரஷ்யா மீது குற்றம் சாட்டப்பட்டது. இதே போன்று, கடந்த வாரம் சாலிஸ்பரி பகுதியில் டான் சர்ஜஸ், அவரது மனைவி சார்லி ரோவ்லே ஆகியோர் இந்த விஷவாயுவால் தாக்கப்பட்டு உயிருக்கு போராடிக் கொண்டிருந்தனர். இதனால் இங்கிலாந்து அதிகாரிகள் அதிர்ச்சி அடைந்த னர். நரம்பு மண்டலத்தை பாதிக்கிற நோவிசோக் என்ற மருந்து இவர்கள் இரண்டு பேர் உடலில் பரவி இருந்ததும் உறுதி செய்யப்பட்டுள்ளது.

இங்கிலாந்தில் இந்த மருந்தை கொண்டு வந்து கொடுத்தது யார் என்பது குழப்பமாக உள்ளது. இந்த மருந்து அடங்கிய பொருட்களை சப்ளை செய்த வர்களை கண்டுபிடிக்கும் பணி நேற்று முடுக்கி விடப்பட்டுள்ளது. மேலும், செர்ஜி மற்றும் அவருடைய மகள் மீது பயன்படுத்திய பிறகு வீசப்பட்ட விஷவாயு காலி டப்பாவால் டான் தம்பதி விஷவாயு தாக்குதலுக்கு ஆளாகி இருக்கலாம் எனவும் சந்தேகிக்கப்படுகிறது. எனவே, அந்த காலி டப்பாவை சாலிஸ்பரி நகரம் முழுவதும் 100க்கும் மேற்பட்ட போலீசார் தேடி வருகின்றனர்.
இந்நிலையில், அமெஸ்பரி கிராமத்தில் இந்த நோவிசோக் மருந்தை சப்ளை செய்தது தொடர்பாக இரண்டு உள்ளூர் நபர்களை பிடித்து விசாரணை நடத்தி னர். அவர்களிடம் தகவல் சேகரிக்கும் பணி முடுக்கி விடப்பட்டுள்ளது. ஏனெனில், கடந்த மார்ச் மாதம் நடந்த தாக்குதலில் ஈடுபட்டவர்களே இந்த தாக்கு தலிலும் ஈடுபட்டு இருக்கலாம் என்பது இங்கிலாந்து அதிகாரிகளின் கணிப்பாக உள்ளது.


கையூட்டு கொடுக்க முயன்ற ஆடவர் மீது குற்றச்சாட்டு!

சுங்க இலாகா அதிகாரி ஒருவருக்கு 3 ஆயிரம் வெள்ளியை கையூட்டாக கொடுக்க முயன்றதாக ஆடவர் மீது நேற்று ஜொகூர் பாரு செஷன்ஸ் நீதிமன்றத்தில் குற்றம் சாட்டப்பட்டது. நீதிமன்ற பதிவாளர் சபத்தோன் டாவுட் முன்னிலையில் அக்குற்றச்சாட்டை டி.கணேசன் (வயது 24) என் பவருக்கு எதிராக வாசிக்கப்பட்டது. கடந்த பிப்ரவரி 15ஆம் தேதி இரவு 7.30 மணிக்கு பத்து பகாட் ஜாலான் சோகாவில் நேப்பாளிய நாட்டவரைச் சேர்ந்த ஒருவருடன் சேர்ந்து சுங்க இலாகா அதிகாரி நூரூல் இசாத்தி முக மட்டிடம் அந்த கையூட்டுப் பணத்தை கையூட்டாக கொடுக்க முயன்றதாக டி.கணேசன் குற்றச் சாட்டை எதிர் நோக்குகிறார். 2009 மலேசிய லஞ்ச ஒழிப்பு ஆணையம் பிரிவு 17 (பி)யின் கீழ் குற்றச்சாட்டை எதிர்நோக்கும் டி.கணேசன் 20 ஆண்டு வரை சிறையை எதிர் கொள்ளவும் கையூட்டாக வழங்கப்படும் பணத்திற்கு ஐந்து மடங்காக 10 ஆயிரம் வெள்ளி அபராதமும் விதிக்க சட்டம் வகை செய்கின்றது. வழக்கை மீண்டும் மார்ச் மாதம் முதல் தேதி செவி மடுக்க நீதிமன்றம் தேதியை நிர்ணயித்தது. நேப்பாள நாட்டவருக்கு மொழி பெயர்ப்பாளரை நியமித்துக் கொள்ளும் வகையில் வழக்கு மீண்டும் மார்ச் முதல் நாள் செவிமடுக்கப்படும். இவ்வழக்கில் அரசாங்க தரப்பில் லஞ்ச ஒழிப்பு ஆணையம் சார்பில் நோர்ஷரினா ரய் சான் பிரதிநிதித்தார்.


விண்வெளிக்கு செல்லும் முதல் தமிழ்ப்பெண்

லண்டன்,

முதன்முறையாக தமிழ்ப்பள்ளி மாணவி ஒருவர் சர்வதேச விண்வெளி ஓடத்திற்குச் செல்லவுள்ளார். லண்டனில் உள்ள பல மாணவர்கள் விண்வெளி தொடர்பாக கல்வி கற்று வருகிறார்கள். செயற்கைகோளை விண்வெளிக்கு ஏவுவது, விண்வெளியில் இருந்து நில அளவை செய்வது என பல்வேறு துறை களில் சுமார் 30,000 மாணவர்கள் பயின்று வருகிறார்கள். இவர்களில் அதீத திறமை மிக்க 2 மாணவர்களை விண்வெளிக்கு அனுப்ப பிரிட்டன் விண்வெளி ஆராய்ச்சி மையம் முடிவெடுத்தது.

Read More: Malaysia Nanban Tamil Daily on 1.2.2019


நீங்கள்தான் அரசாங்கம், நினைத்தால் எதையும் செய்யலாம். சட்டத்தை மாற்றியெழுதலாம்....இன்று?

கோலாலம்பூர்,

நீங்கள்தான் அரசாங்கம், நினைத்தால் எதையும் செய்யலாம். சட்டத்தை மாற்றியெழுதலாம், ஏழை மக்களுக்கு நினைத்த மாத்திரத்தில் உதவலாம். ஆவண பிரச்சினைகளை மேலும் இழுத்தடிக்காமல் உடனே தீர்வும் காணலாம். ஆனால், இவற்றையெல்லாம் செய்வதை விட்டு விட்டு, திடீர் உணவோடு ஆவணப்பிரச்சினையை ஒப்பிடுவது தவறான செயலாகும் என்று சுமார் 10 ஆண்டுகளுக்கும் மேலாக இந்தியர்களின் ஆவணப் பிரச்சினைகளைக் கையாண்டு வரும் டத்தோ சிவசுப்பிரமணியம் சாடியுள்ளார்.

Read More: Malaysia Nanban Tamil Daily on 12.3.2019


மாணவர் காலணியால் தாக்கப்பட்ட சம்பவம்

ஷா ஆலம், இரண்டாம் படிவ மாண வரை காலணியால் அடித்ததாக கூறப்படும் பள்ளி கட்டொழுங்கு ஆசிரியரை புலன் விசாரணை செய்ய சிலாங்கூர் கல்வி இலாகா ஒரு சிறப்புக் குழுவை அமைத்து இருக்கிறது. காப்பார் தெற்கு இட்ரிஸ் ஷா இடைநிலைப் பள்ளியில் இச்சம்பவம் நிகழ்ந்தபோது தான் மிக சோர்வாகவும், எரிச்சலாகவும் நிதானம் இழந்த நிலை யிலும் இருந்ததாக அந்த ஆசிரியர் சிறுவனின் பெற்றோரிடம் தெரிவித்ததாக கூறப்படுகிறது என்று காப்பார் நாடாளுமன்ற உறுப்பினர் ஜி.மணிவண்ணன் குறிப்பிட்டார். இந்த சம்பவம் தொடர்பிலான ஒரு மகஜரை சிலாங்கூர் கல்வி இலாகாவின் அலுவலகத்திடம் சமர்ப்பிக்க மாணவர் அலெக்ஸ் டேனியல் திவ்யநாதன், அவரின் குடும்பத்தார் ஆகியோருடன் சென்ற அவர் கல்வி இலாகா அலுவலகத்திற்கு வெளியே செய்தியாளர்களிடம் இதை தெரிவித்தார்.இலாகா மேற்கொண்டிருக்கும் நடவடிக்கைகளில் மாணவரின் குடும்பத்தினர் மனநிறைவு தெரிவித்து இருக்கிறார்கள். ஆனால் இவை அனைத்தும் நடைமுறை நடவடிக்கைகள் மட்டுமே. புலன் விசாரணைக்குப் பின்னர் இந்த சம்பவம் தொடர்பில் எடுக்கப்படும் இறுதி முடிவே முக்கியம் என்றார் அவர். சிறப்புக் குழுவை அமைத்து இருக்கும் மாநில கல்வி இலாகா அந்த கட்டொழுங்கு ஆசிரியரை கிள்ளானில் உள்ள தனது அலுவலகத்திற்கு பணிமாற்றம் செய்திருக்கிறது. அவர் புலன் விசாரணை முடியும் வரையில் அங்கு பணிபுரிவார். அலெக்ஸ் கடந்த செவ்வாய்க் கிழமை மாலை 5.30 மணியளவில் வீட்டை நோக்கிச் சென்று கொண்டிருந்தபோது இச்சம்பவம் நிகழ்ந்தது.


நஜீப்- ரஜினி, சென்னை செல்ஃபியில் ரோஸ்மா இடம்பெறாதது ஏன்?

பிரதமர் டத்தோஸ்ரீ நஜீப் துன் ரசாக்கின் இந்திய வருகையின் போது அனைத்துலக நலன்கள் சம்பந்தப்பட்ட பல்வேறு விவகாரங்களுக்கு மத்தியில், சூப்பர் ஸ்டார் நடிகர் ரஜினி காந்த் முக்கியமான இடத்தைப் பெற்றுள்ளார் என்றால் அது மிகையாகாது.சென்னையில் ரஜினி காந்தை சந்தித்த பிரதமர் நஜீப் செல்ஃபி எடுத்துக்கொண்டார். சமூக வலைத்தளங்களில் மிகவும் பரபரப்பை ஏற்படுத்திய விஷயமாக இது இருந்தது. ஆனால், அந்த சந்திப்பின் போது பிரதமரின் துணைவியார் டத்தின் ஸ்ரீ ரோஸ்மா மன்சோர் அங்கில்லை என்பதும் பலரின் கவனத்தை ஈர்த்துள்ளது.சூப்பர் ஸ்டார் ரஜினி காந்தை பிரதமர் நஜீப் சந்தித்தா போது ரோஸ்மா அங்கில்லை. சூப்பர்ஸ்டார் ரஜினி காந்தை ரோஸ்மா சந்திக்கவில்லை என்பதை நான் உறுதியாகக் கூற முடியும். இந்தியாவிற்கான அவரின் பயண திட்டத்தில், அல்லது நிகழ்ச்சி நிரலில் இது இடம்பெற்றிருக்கவில்லை என்று ரோஸ் மாவின் உதவியாளர் ரிஸால் மன்சோர் கூறியதாக மலேசிய கினி தகவல் வெளியிட்டுள்ளது. பிரதமரின் முழு நிகழ்ச்சி நிரல் அல்லது அவரின் பயண திட்டம் குறித்து ரோஸ்மாவுக்கு தெரியாது. அதில் அவர் தலையிடுவதும் இல்லை. ஆகவே, பிர தமர் நஜீப்பிற்கும் ரஜினி காந்துக்கும் இடையிலான சந்திப்பு குறித்து அவர் அறிந்திருக்க வாய்ப்பில்லை என்று ரிஸால் நேற்று அறிக்கை வழி தெரிவித்தார். சுற்றுலா துறை அமைச்சர் டத்தோஸ்ரீ நஸ்ரி அப்துல் அஜிஸ் பரிந்துரைத்திருப்பது போல மலாக்காவின் சிறப்பு தூதராக ரஜினி காந்தை நியமனம் செய் வது தொடர்பில் அவர்களின் சந்திப்பு இருந்திருக்கக்கூடும் என அவர் கருத்துரைத்தார்.இருப்பினும், ரஜினி காந்த் ஒரு சூப்பர் ஸ்டார் என்பதில் ரோஸ் மாவுக்கு ஐயப்பாடு கிடையாது. அவரை மதிப்பவரும் கூட. ஆனால், அவரை சந்திக்க ரோஸ்மாவும் விரும்பியதாக சொல்லப்படுவதில் உண்மையில்லை என்று ரிஸால் குறிப்பிட்டார்.


மகளுக்கு நீதி கிடைக்கவில்லையே!

மங்கோலிய அழகி அல்தான் துயா ஷாரிபு - மலேசிய சகாப்தத்தில் மறக்க முடியாத ஒரு கதாபாத்திரம். இவர் படுகொலை செய்யப்பட்டு 10 ஆண்டுகள் கடந்து விட்ட நிலையில் அவருக்கு முறை யான இறுதிச் சடங்கை செய்ய முடியாமல் தவிக்கின்றனர் அவரின் குடும்பத்தினர். என் மகள் எங்களைப் விட்டுப் போனாள். எங்கள் குடும்பத்தின் நிம்மதி, பந்தம் பாசம் அனைத்தும் அவளோடு எங்களுக்கு விடை கொடுத்து விட்டது என்று மனதில் ஆத்திரம் பொங்க, கண்களில் நீர் ததும்ப கூறுகிறார் அல்தான்துயாவின் தந்தை டாக்டர் ஸ்டீவ் ஷாரிபு. மங்கோலியா தலைநகரான உலாம்பாத்தாரில் அவரை சந்தித்து நேர்காணல் நடத்தியுள்ள மலேசிய கினி இணையத் தள ஏடு இவ்விவரங்களை வெளியிட்டிருப்பது குறிப்பிடத்தக்கது.சுமார் 10 ஆண்டுகளுக்கு முன்பு, மலேசியாவின் இரு போலீஸ் அதிகாரிகளால் வெடிவைத்து, கொடூரமான முறையில் கொலை செய்யப்பட்ட என் மகளின் மரணத்திற்கு இன்னும் நீதி கிடைக்கவில்லை. அதனால் ஏற்பட்ட துக்கத்தை வார்த்தைகளால் விவரிக்க முடியாது என்று டாக்டர் ஸ்டீவ் தெரிவித்தார். இவரின் மனைவி ஓர் இருதய நோயாளி. யாரிடத்திலும் சவகாசமாகப் பேச முடியாதவர். இவரின் இரு பேரப்பிள்ளைகளோ தாயை இழந்தவர்கள். இவரின் பராமரிப்பில்தான் வாழ்கிறார்கள்.ஒருவனுக்கு 14 வயது. இரு கைகளும் கால்களும் செயலிழந்த நிலையில் தவழ்ந்து செல்கிறான். மற்றொரு பேரப்பிள்ளைக்கு 19 வயது. படுக்கைதான் கதி. அல்தான்துயாவின் தங்கை எப்போதும் வீட்டில்தான் இருக்கிறாள். அவளை வெளியே விட எங்களுக்கு மனம் இல்லை. ஒரு வேளை அவள் விபத்தில் சிக்கினால் எப்படி என்று டாக்டர் ஸ்டீவ் ஒரு கேள்வியை கேட்டு வைக்கிறார். தொடர்ந்து தன் மகள் அல்தான்துயாவைப் பற்றி அவர் பேசுகையில், என் வீட்டில் ஜன்னல்கள் இருக்கின்றன. ஆனால், வெளிச்சம்தான் இல்லை. என் மகளுக்கு இன்னும் முறையான இறுதிச் சடங்கை செய்ய முடியாத நிலையில் நான் இருக்கிறேன். மங்கோலிய பாரம்பரிய முறைப்படி, ஒருவர் இறந்த 49 நாட்களில் இறுதிச் சடங்கு செய்து, நல்லடக்கம் செய்து விட வேண்டும். ஆனால், என் மகளுக்கு 10 ஆண்டுகளாக நான் இதை செய்ய முடியாமல் இருக்கிறேன். என் மகளின் உடல் பாகங்கள் ஒரு சிறிய பெட்டியில் எனக்கு மலேசிய அரசாங்கத்தால் கொடுக்கப்பட்டது. தாய்லாந்தில் உள்ள மங்கோலிய தூதரகம் இதை எங்களிடம் ஒப்படைத்தது. அவளின் சில எலும்புத் துண்டுகள் அங்கேயே புதைக்கப்பட்டன. அவளின் அஸ்தி அடங்கும் ஒரு சிமிழ் ஏழாண்டுகளாக அந்த இடுகாட்டில் உள்ள ஆலயத்தில் வைக்கப்பட்டிருந்தது. ஆனால், தொடர்ந்து அதற்கு என்னால் பணம் கொடுக்க முடியவில்லை. வீட்டிற்கு எடுத்து வந்து விட்டேன். என் மகளின் மரணத்திற்கு நீதி கிடைக்கும் என்ற நப்பாசையில் மலேசியாவிற்கு அடிக்கடி வந்து போனேன். பணம் விரயமானதுதான் மிஞ்சியது. எங்கள் அடுக்குமாடி வீடு, இருந்த பணம், நகைகள் எல்லாம் கைநழுவி போய் விட்டன. என் மகளுக்கும் நீதி கிடைக்கவில்லை என்று டாக்டர் ஸ்டீவ் கண்ணீர் மல்கக் கூறினார். கடந்த 2006 அக்டோபர் 19-20-ஆம் தேதிகளில் கோலாலம்பூரை ஒட்டியுள்ள காட்டுப்பகுதியில் அல்தான்துயா உடலில் ராணுவ வெடிகுண்டுகள் சுற்றப்பட்டு வெடித்துக் கொல்லப்பட்டாள். அவளின் உடல் சுக்குநூறாக வெடித்துச் சிதறின. வெடி வைப்பதற்கு முன்பு அல்தான்துயா அந்த இரண்டு போலீஸ் அதிகாரிகளால் இருமுறை தலையில் துப்பாக்கியால் சுடப்பட்டார். தலைமை இன்ஸ்பெக்டர் அஜிலா ஹாட்ரி, கார்ப்பரல் சிருல் அஸ்ஹார் உமார் இருவரும் இதில் சம்பந்தப்பட்ட போலீஸ் அதிகாரிகளாவர். 2009-இல் இருவரும் குற்றஞ்சாட்டப்பட்டு மரண தண்டனை விதிக்கப்பட்டது. பிறகு, 2013-இல் இருவருக்கும் மேல் முறையீட்டு நீதிமன்றத்தில் விடுதலை கிடைத்தது என்பது குறிப்பிடத்தக்கது.


சூரியின் அப்பா இறந்ததை சூரியாவின் அப்பா என பேசப்பட்டதால் எழுந்த வதந்தி!

பிரபல நடிகர் சிவக்குமார் இறந்து விட்டதாக நேற்று ஒரே பரபரப்பு. சமூக வலைத்தளங்களில் இத்தகவல் பெருமளவு பகிர்வு செய்யப்பட்டது மட்டுமின்றி, மலேசிய நண்பனிலும் தொலைபேசி அலறல் ஓய வில்லை. உண்மையா? என்று அலசி ஆராய்ந்ததில் உண்மை தெரிந்தது. இதுதான் கதை - நகைச்சுவை நடிகர் சூரியின் தந்தை முத்துச்சாமி உடல் நலக்குறைவால் மதுரையில் கால மானார். சூரியின் தந்தையின் மறைவுக்கு தமிழ் திரையுலகினர் ஆழ்ந்த இரங்கலை தெரிவித்துக் கொண்டனர். அவ்வளவுதான். சூரி சூரியாவாக மாறி, சமூக வலைத்தளங்களில் அந்த வதந்தி பூதாகரமாக வெடித்ததுதான் இந்த குளறுபடிக்கு காரணம். நடிகர் சிவக்குமார் நலமாக இருக்கிறார்.


இந்தியர்களுக்கு மட்டும் வெள்ள நிவாரண நிதி வந்து சேராதது ஏன்?

பாரிட் புந்தார்,

பாரிட் புந்தார் பகுதிகளில் ஏற்பட்ட வெள்ளத்தில் சொத்துக்களை இழந்தவர்களுக்கு உதவும் வகையில் அரசாங்கத்தால் ஒதுக்கப்பட்ட வெள்ள நிவாரண நிதி இன்னும் தங்களுக்கு வந்து சேரவில்லை என்று பாதிப்படைந்த இந்தியர்கள் புகார் தெரிவித்தனர். அப்பகுதியைச் சேர்ந்த பலர், வெள்ளத்தில் தங்களின் சொத்துக்கள் மற்றும் வீடுகளை இழந்ததாக தாமான் கிரியானைச் சேர்ந்த பி.சிதம்பரம் கூறினார்.

வெள்ளத்தால் பாதிப்படைந்தவர்களுக்கு உதவும் நோக்கில் அரசாங்கம் வெள்ள நிவாரண நிதியை அறிவித்திருந்தது. ஆனால், அறிவிக்கப்பட்ட அந்தத் தொகை அவர்களுக்கு இன்றுவரை வழங்கப்படவில்லை. இந்த நிதி, நாட்டிலுள்ள இந்திய அரசியல் கட்சிகளால் மக்களுக்கு வழங்கப்படும் என்பது குறிப்பி டத்தக்கது.

Read More: Malaysia Nanban News Paper on 3.11.2017


போலீஸ் வேலைக்கு குவிந்த திருநங்கைகள் விண்ணப்பம்!

தமிழ்நாடு காவல்துறையில் கான்ஸ்டபிள்கள், தீயணைப்பு வீரர்கள், ஜெயில் வார்டன்கள் ஆகிய வேலைகளுக்கான எழுத்து தேர்வுக்கு, இம்முறை திரு நங்கைகளிடம் இருந்து அதிக விண்ணப்பங்கள் வந்துள்ளதாக தமிழ்நாடு சீருடைப் பணியாளர் தேர்வுக் குழுமம் தெரிவித்துள்ளது. தமிழ்நாடு சீருடைப் பணியாளர் தேர்வுக் குழுமம் 13,137 இரண்டாம் நிலை காவலர்கள், 1,015 இரண்டாம் நிலை சிறைக்காவலர்கள் மற்றும் 1,512 தீய ணைப்போர் பதவிகளுக்குரிய பொதுத் தேர்வுக்கான அறிவிக்கையினை வெளியிட்டது. இத்தேர்வுக்கு 6.32 லட்சம் விண்ணப்பங்கள் பெறப்பட்டுள்ளது. இதற்கு முன்னர் 2012 ஆம் ஆண்டு நடத்தப்பட்ட பொதுத்தேர்வுக்கு 2.71 லட்சம் விண்ணப்பங்கள் பெறப்பட்டிருந்தன. இத்தேர்விற்கு சென்னை, மதுரை, வேலூர், திருநெல்வேலி, விழுப்புரம், சேலம் ஆகிய மாவட்டங்களிலிருந்து விண்ணப்பங்கள் அதிக அளவில் பெறப்பட்டுள்ளன. இத்தேர்வில் முதன் முறையாக திருநங்கைகள் மூன்றாம் பாலினப் பிரிவில் விண்ணப்பிக்க அனுமதிக்கப்பட்டுள்ளனர். எனவே இம்முறை 50க்கும் மேற் பட்ட திருநங்கைகள் தேர்வுக்கு விண்ணப்பித்துள்ளனர். இவ்வளவு திருநங்கைகள் போலீஸ் தேர்வுக்கு விண்ணப்பிப்பது இதுவே முதல்முறை. இத் தேர்வுக்கான எழுத்துத் தேர்வு வரும் 21-ம் தேதி (ஞாயிற்றுக்கிழமை) சென்னை உட்பட 32 மாவட்டங்களிலுள்ள 410 தேர்வு மையங்களில் நடை பெறவுள்ளது. எழுத்துத் தேர்வில் கலந்துகொள்வதற்குரிய தேர்வுக்கூட நுழைவுச்சீட்டை விண்ணப்பதாரர்கள் http://www.tnusrbonline.org/ என்ற இணையதளத்தில் இன்று முதல் பதிவிறக்கம் செய்து கொள்ளலாம். விண்ணப்பதாரர்கள் தமது OMR விண்ணப்ப எண், பெயர் மற்றும் பிறந்த தேதியினை உள்ளீடு செய்து தேர்வுக்கூட நுழைவுச் சீட்டை பதிவிறக்கம் செய்து கொள்ளுமாறு கேட்டுக்கொள்ளப்படுகிறார்கள்.


பதவி விலகப் போவதாக தேர்தல் ஆணைக்குழு தலைவர் எச்சரிக்கை

கொழும்பு,

மாகாணசபைத் தேர்தல்களை நடத்தாமல், அதிபர் தேர்தலை முதலில் நடத்துவதாயின் பதவியை விட்டு விலகப் போவதாக   தேர்தல்கள் ஆணைக்குழு வின் தலைவர் மகிந்த தேசப்பிரிய எச்சரித்துள்ளார். முதலில் மாகாண சபைத் தேர்தல்களை நடத்த வேண்டியது தேர்தல்கள் ஆணைக்குழுவின் கடமை. அதுவே நடக்கும் என்று நாட்டுக்கு உறுதியளித்திருக்கிறேன்.

முதலில் அதிபர் தேர்தலை நடத்துவதென்றால், அதற்கு எதிர்ப்பை வெளிப்படுத்தும் வகையில் நான் ஆணைக்குழுவின் தலைவர் பதவியை விட்டு விலகு வேன். எனினும், ஆணைக்குழுவின் உறுப்பினர் பதவியில் இருந்து விட்டு விலகமாட்டேன் என மக்களுக்கு உறுதியளிக்கிறேன் என்றும் அவர் கூறி யுள்ளார். மூன்று உறுப்பினர்களைக் கொண்ட தேர்தல்கள் ஆணைக்குழுவின் தலைவராக மகிந்த தேசப்பிரிய பணியாற்றி வருகிறார் என்பது குறிப்பி டத்தக்கது.


பிலிப்பைன்ஸ் அருகே தொடர்ச்சியாக நிலநடுக்கம்

பிலிப்பைன்ஸ் அருகே உள்ள லூசான் தீவில் தொடர்ச்சியாக மூன்று முறை நிலநடுக்கம் ஏற்பட்டுள்ளது. அதிகபட்சமாக ரிக்டர் அளவுகோலில் 5.9 ஆக பதிவாகியுள்ளது. பிலிப்பைன்ஸ் அருகே உள்ள மிகப்பெரிய தீவு லூசான். உயர்ந்த மலைகள் நிறைந்த இத்தீவு அதிக மக்கள் தொகை கொண்டதாகவும் உள்ளது. இன்று முத லில் ஏற்பட்ட நிலநடுக்கம் ரிக்டர் அளவுகோலின்படி 5.7 ஆக பதிவானது. தொடர்ந்து சில மணிநேரத்திலேயே முக்கிய நகரங்களில் பெரும் சக்தி வாய்ந்த நடுக்கம் ஏற்பட்டது. அதிக அதிர்வலையை ஏற்படுத்திய இரண்டாம் நடுக்கம், அளவுகோலில் 5.9 ஆக பதிவாகியுள்ளதாக அமெரிக்க புவியியல் ஆய்வு மையம் தெரிவித்துள்ளது. கடந்த ஒரு வாரமாகவே லேசான அதிர்வலைகள் உணரப்பட்டதாகவும் புவியியல் மையம் தெரிவித்துள்ளது. மேலும், இந்த நிலநடுக்கத்தால் ஏற்பட்ட பாதிப்புகள், இழப்புகள் குறித்து முறையான தகவல்கள் இன்னும் வெளியிடப்படவில்லை.


இடிந்து விழும் நிலையில் வீடுகள். கம்போங் மானிஸ் மக்கள்....

(சுகுணா முனியாண்டி) பிறை,

பிறை வட்டாரத்தில் சுமார் 100 வருட கால வரலாற்றைக் கொண்டது  கம்போங் மானிஸ். மலாயன் ரயில் வேயிக்கும் தனியார் ஒருவருக்கும் சொந்த மான இந்த நிலத்தில்  வீடுகளைக் கட்டி வாழ்ந்துவரும் இங்குள்ள மக்களின் நிலை மாட்டுக் கொட்டகையைவிட மிக மோசமாக இருப்பது குறிப்பி டத்தக்கது. வீடுகள் எந்நேரத்திலும் இடிந்து விழும் அபாயத்தில் உள்ளன. அது மட்டுமின்றி, பாம்பு, எலி, கொசுக்களின் தொல்லை ஒரு புறம் மிரட்டு கின்றன. வெள்ளம் மற்றொரு புறம் எங்களை விரட்டுகிறது என்று இங்குள்ள மக்கள் தங்கள் மனக்குறையை வெளிப்படுத்தியுள்ளனர்.

இங்கு இருப்பவை பெரும்பாலும் பலகை வீடுகளே. சுமார் 300 குடும்பங்கள் வாழ்கின்றன. மாற்றுத் திறனாளிகள், மூத்த குடிமக்கள், படிக்கும் வயதில் பிள்ளைகள், குழந்தைகள் என அனைவரும் நான்கு அடியில் ஒரு வீட்டைக் கட்டி இங்கு வாழ்ந்து வருகின்றனர்.ஆபத்தான சூழலில் வாழ்கிறோம்உ யிருக்கு ஆபத்தான சூழ்நிலையில் நாங்கள் வாழ்கின்றோம். காடுகளை போல் வளர்ந்துள்ள மரங்கள் மழை கால ங்களில் வீட்டின் தகர கூரை களை உடைத்து விடுகின்றன.

Read More: Malaysia Nanban News Paper on 13.1.2018


மாத்தாங், இந்து மயானத்தில் பிரேத அடக்கத்திற்கு 900 வெள்ளியா?

(அ.நாகேஸ்வரராவ்) தைப்பிங்,

இங்கு மாத்தாங், சுங்கை மத்தி, இந்து மயானத்தில் ஒரு பிரேத அடக்கத்திற்கு 900 வெள்ளி கட்டணம் விதிக்கப்படுவதற்கு வட்டார மக்கள் கடும் எதிர்ப்பு தெரிவித்து வருகின்றனர். இந்த மயானம் கடந்த 138 ஆண்டுகளுக்கு மேலாக செயல்பட்டு வருகிறது. மயானத்தை நிர்வகித்த பழைய நிர்வாகத்தினர் இத்தகைய கூடுதல் கட்டணத்தை விதித்தது வசதி குறைந்த ஏழை மக்களுக்கு பெரும் சிரமத்தை ஏற்படுத்தி யிருப்பதை மோகன் தலைமையில் அமைக்கப்பட்ட புதிய குழுவினர் தெரிவித்தனர்.

Read More: Malaysia nanban News Paper on 10.1.2018


வீடின்றி 26 நாய்களுடன் வாழும் மலேசிய இந்தியர்

வீடின்றி 26 நாய்களுடன் ஒரு சிறு கொட்டகையில் இங்கு ரெலாவ், தாமான் அலோர் விஸ்தாவில் வசித்து வரும் 60 வயதுடைய ஆதரவற்ற ஜேம் ஸிற்கு உதவுவதற்கு இரு பெண்கள் முன் வந்துள்ளனர். கோலாலம்பூரைச் சேர்ந்த ஒரு பெண்ணும் கெடா, கூலிமையை சேர்ந்த ஒரு பெண்ணும் தனக்கு உதவ முன்வந்ததாக ஜேம்ஸ் குறிப்பிட்டார். அவர்கள் தமக்கு உணவை வழங்குவதற்கு உறுதி பூண்டு இருப்பதுடன் இப்படிப்பட்ட நல்லுள்ளங்கள் இருப் பதை கண்டு இறைவனுக்கு நன்றி தெரிவித்துக்கொள்வதாகவும் அவர் சொன்னார். கண்கள் சரியாக தெரியாததால் அவர்களை என்னால் பார்க்க முடியவில்லை. ஆனால், அவர்கள் கருணைமிக்கவர்கள் என்பது அவர்களின் பேச்சின் மூலம் தெரிகிறது என்றார் அவர். அரிசி, கோழி இறைச்சி, பால்மாவு, முட்டைகள், டின்னில் உள்ள உணவுப்பொருட்கள், திடீர் மீ போன்றவற்றை வழங்கி விட்டு அவர்கள் சென்றுள்ளதாக ஸ்டார் நாளிதழுக்கு ஜேம்ஸ் கூறியுள்ளார். ஜேம்ஸ் கடந்த 12 ஆண்டு களுக்கு மேலாக இந்தக் குடிசையில் தான் வாழ்ந்து வருகிறார். அவருக்கென்று யாருமில்லை என்று கூறுகிறார். தெருவில் போவோர் வருவோர் போடுகிற காசைக் கொண்டு தான் சாப்பிட்டு வருகிறார். தன்னோடு இருக்கிற 26 ஆதரவற்ற ஜீவன் களான இந்த நாய்களுக்கும் சோறு போடுகிறார். இருக்கும் வரைக்கும் இந்த நாய்களுடனேயே இருந்து விடுவதாக முதியவர் ஜேம்ஸ் கூறுகிறார். இங்கு தாமான் அலோர் விஸ்தாவிலுள்ள ஒரு வெற்றிடத் தில் ஜேம்ஸின் கொட்டகை அமைந்துள்ளது. ‘சில நாள்களில் சாப்பிட எதுவும் இருக்காது. நாய்களின் பிஸ்கட்டுகளையே நானும் சாப்பிட்டுக் கொள்வேன். பெரும்பாலோர் இரக்கப்பட்டு எனக்கு ஏதாவது தருவார்கள். பிச்சை எடுத்துதான் நானும் என் நாய்களும் சாப்பிடுகிறோம்’


மூச்சுதிணறல் காரணமாக தா.பாண்டியன் மருத்துவமனையில் அனுமதி!

இந்திய கம்யூனிஸ்ட் கட்சியின் மூத்த தலைவர் தா.பாண்டியனுக்கு, திடீரென மூச்சுத்திணறல் ஏற்பட்டதால் சென்னை ராஜீவ் காந்தி அரசு பொது மருத்துவமனையில் சிகிச்சைக்காக அனுமதிக்கப்பட்டுள்ளார்.
முன்னாள் எம்.பி.யும், இந்திய கம்யூனிஸ்ட் கட்சியின் தமிழ்நாடு மாநிலக்குழுவின் முன்னாள் செயலாளருமான தா.பாண்டியன் 85 வயதாகியும் கட்சிப்ப ணிகளில் தீவிரமாக இயங்கி வருகிறார். ஏற்கனவே சிறுநீரகப் பிரச்சனையால் அவதிப்பட்டு வந்த அவர், டயாலிசிஸ் செய்து வருகிறார். இந்நிலையில், இன்று காலை திடீரென்று அவருக்கு மூச்சுத்திணறல் ஏற்பட்டது.
இதன் காரணமாக, சென்னை ராஜீவ் காந்தி அரசு மருத்துவமனையில் சிகிச்சைக்காக அனுமதிக்கப்பட்டுள்ளார். அங்கு அவருக்கு முதலுதவி சிகிச்சை அளிக்கப்பட்டு, அதன்பின்னர் தேவையான மருத்துவ பரிசோதனைகள் மேற்கொள்ளப்பட்டு தொடர் சிகிச்சை அளிக்கப்படுகிறது. முன்னதாக, நேற்று கோபா லபுரம் சென்று தி.மு.க தலைவர் கருணாநிதியின் உடல்நலம்குறித்து விசாரித்தவர், கலைஞர் விரைவில் நலம் பெறுவார் என கூறியிருந்தார்.


இது மலாய்காரர் நாடு. மிரட்டுகிறார் தாஜுடின்.

கோலாலம்பூர்,

வரலாறு என்றால் என்னவென்று உங்களுக்குத் தெரியுமா? நீர் வரலாற்றைப் பற்றி பேசுகிறீர். ’இது மலாய்க்காரரின் நாடு’ என்று கோத்தா மலாக்கா தொகுதி நாடாளுமன்ற உறுப்பினர் கூ போய் தியோங்கை  பார்த்து தேசிய முன்னணி பாசிர் சாலாக் நாடாளுமன்ற உறுப்பினர் டத்தோ தாஜுடின் அப்துல் ரஹ்மான் ஆவேசமாக குறிப்பிட்டார்.

Read More: Malaysia Nanban Tamil Daily on 26.7.2018


போதைப்பொருள் பழக்கமுடைய 12 வயது சிறுவன் கைது!

போதைப் பொருளுக்கு அடிமையான 12 வயது பள்ளி மாணவனை போலீசார் கைது செய்தனர்.நேற்றைய முன் தினம் பட்டர்வொர்த் பகுதியில் உள்ள தங்கும் விடுதியில் இந்த கைது நடவடிக்கையை போலீசார் மேற் கொண்டனர். சுற்று வட்டார மக்கள் கொடுத்த புகாரின் அடிப்படையில் அதிரடி சோதனை நடத்திய போலீசார், தங்கும் விடுதி யிலிருந்து நால்வரை கைதுச் செய்தனர். பட்டர்வொர்த் பகுதியில் உள்ள சில மலிவு விலை தங்கும் விடுதியில் தவறான நடவடிக்கைகள் மேற்கொள்ளப்பட்டு வருவதாக தகவல் கிடைத்தபின் போலீசார் இந்த சோதனையை நடத்தினர். சோதனை நடவடிக்கையை மேற்கொண்ட போலீசார் 20 வயது ஆடவன், 12 வயதுடைய சிறுவன் ஓர் அறை யில் இருப்பதை கண்டனர், சந்தேகம் ஏற்படவே அவர்கள் இருவரையும் சிறுநீர் சோதனைக்கு உட்படுத்தினர். அதில், சிறுவன் உட்பட இருவரும் போதைப்பொருளை உட்கொண்டது தெரியவந்தது. மாணவனின் எதிர்காலத்தை கருத்தில் கொண்டு சிறுவனின் விவரத்தை போலீசார் வெளியிடாத நிலையில், பள்ளிக்கு செல்வதை நிறுத்தி விட்டதாக நம்பப்படும் 12 வயது சிறுவன், கைதுச் செய்யப்பட்ட பிற இளை ஞர்களுடன் இணைந்து இத்தவறான நடவடிக்கைகளில் ஈடுபட்டுள்ளதாக ஆரம்பக்கட்ட விசாரணையில் தெரியவந்துள்ளது என்று போலீஸ் தெரிவித்தது.


எப்ஏ கிண்ண கால்பந்துப் போட்டி: அர்செனல் வெற்றி!

எப்ஏ கிண்ண கால்பந்துப் போட்டியின் மூன்றாவது சுற்று ஆட்டத்தில் அர்செனல் அணியினர் அபார வெற்றியை பதிவு செய்தனர்.

எமிரேட்ஸ் அரங்கில் நடைபெற்ற ஆட்டத்தில் அர்செனல் அணியினர் லீட்ஸ் யுனைடெட் அணியை சந்தித்து விளையாடினர்.

முற்பாதி ஆட்டத்தில் இரு அணிகளின் ஆட்டக்காரர்களும் கோல் எதுவும் அடிக்கவில்லை.

விறுவிறுப்பாக தொடங்கிய பிற்பாதி ஆட்டத்தில் இரு அணிகளின் ஆட்டக்காரர்களும் வெற்றிக்காக கடுமையாக போராடினர்.

ஆட்டத்தின் 55ஆவது நிமிடத்தில் அர்செனல் அணியின் ஆட்டக்காரர் ராய்ஸ் நெல்சன் ஒரு கோலை அடித்து தமது அணியை முன்னிலைப் படுத்தினார்.

தொடர்ந்து போராடிய லீட்ஸ் யுனைடெட் அணியினர் கோல் எதுவும் அடிக்காததால் 1-0 என்ற கோல் கணக்கில் அர்செனல் அணியினர் வெற்றி பெற்றனர்.

இந்த வெற்றியைத் தொடர்ந்து அர்செனல் அணியினர் எப்ஏ கிண்ண கால்பந்துப் போட்டியின் அடுத்த சுற்றுக்கு முன்னேறியுள்ளனர்.


நாட்டைச் சர்வாதிகார பாதைக்கு மோடி கொண்டு செல்கிறார்!

பிரதமர் நரேந்திரமோடி இந்திய நாட்டைச் சர்வாதிகார பாதைக்குக் கொண்டுசெல்கிறார் எனக் குற்றம்சாட்டினார் துரைமுருகன்.

மத்திய அரசின் பண மதிப்பிழப்பு நடவடிக்கை கொண்டுவந்த தினமாக அறிவித்து, தி.மு.க சார்பில் தமிழகம் முழுவதும் உள்ள மாவட்டத் தலைநகரங்களில் நடைபெறுகிறது. திருச்சி மாவட்ட தி.மு.க சார்பில் திருச்சி சிந்தாமணி அண்ணாசிலை அருகில் தி.மு.க முதன்மைச் செய லாளர் துரைமுருகன் தலைமையில், முன்னாள் அமைச்சரும் மாவட்டச் செயலாளருமான கே.என்.நேரு முன்னிலையில், முன்னாள் அமைச்சர் ஜெகத்ரட்சகன், வடக்கு மாவட்டச் செயலாளர் தியாகராஜன், எம்.எல்.ஏ-க்கள் அன்பில் மகேஷ் பொய்யாமொழி, சௌந்தரபாண்டியன், ஸ்டாலின்குமார், மாநகரச் செயலாளர் அன்பழகன், முன்னாள் எம்.எல்.ஏ-க்கள் அன்பில்.பெரியசாமி, கே.என்.சேகரன், வழக்கறிஞர் பாஸ்கர், அவைத்தலைவர்கள் அம்பி காபதி, தர்மலிங்கம், மாவட்ட இளைஞர் அணி ஆனந்த், எனப் பலரும் கலந்துகொண்டனர். மேலும் கூட்டணிக் கட்சிகளான அகில இந்திய பார்வர்டு பிளாக், இந்திய யூனியன் முஸ்லிம் லீக், காங்கிரஸ், மனிதநேய மக்கள் கட்சி உள்ளிட்ட ஆயிரத்துக்கும் மேற்பட்டவர்கள் கலந்துகொண்ட ஆர்ப்பாட்டம் நடைபெற்றது.

ஆர்ப்பாட்டத்தில் பேசிய ஜெகத்ரட்சகன்,“பண மதிப்பிழப்பைக் கண்டித்து நடக்கும் இந்த ஆர்ப்பாட்டம் மக்களின் உணர்வுகளுக்கு மதிப்பளித்து நடக்கிறது. திமுக ஆட்சி மீண்டும் மலர இந்த ஆர்ப்பாட்டம் முன்னோடியாக இருக்கும்”என முடித்தார். அடுத்து முன்னாள் அமைச்சர் கே.என்.நேரு, “பல்லாயிரக்கணக்கான கோடி ரூபாய் கடனைப் பெற்ற விஜய் மல்லையாவை மோடியால் பிடிக்க முடியவில்லை. ஆனால், ஒரே ராத்திரியில் பல்லாயிரக்கணக்கான மக்களை நெருக்கடிக்குள்ளாகி, பண மதிப்பிழக்கம் செய்தது மிக மோசமான நடவடிக்கை. மக்களால் தேர்ந்தெடுக்கப்படாத அருண் ஜெட்லி, முன்னாள் பிரதமர் மன்மோகன் சிங்கை விமர்சிப்பது வேடிக்கையாக இருக்கிறது” என்றார்.

இறுதியாகப் பேசிய துரைமுருகன், “அகில இந்திய அளவில் பி.ஜே.பி அல்லாத எதிர்க்கட்சிகள் ஒன்றிணைந்து, இந்தத் தினத்தை கறுப்பு தினமாக அனுசரிக்க முடிவெடுக்கப்பட்டது. அந்தக் கூட்டத்தில் கனிமொழி கலந்து கொண்டார். இந்தத் தினத்தை அனுசரிப்பதில் தி.மு.கவுக்கு முழுப்பொறுப்பு உண்டு. சுதந்திரம் பெற்ற பின்பு பண மதிப்பிழப்பு பிரச்னை இல்லை. ரூபாய் நோட்டுகள் செல்லாது எனத் திடீரென ஒருநாள் இரவு அறிவித்தபோது நாடே ஸ்தம்பித்துப் போனது. ரூபாய் நோட்டுகள் செல்லாது என்று சொல்லுகிற அதிகாரம் மோடிக்கு இல்லை.

காரணம் மோடிக்கு இதுதான் நோட்டு என்று சொல்லுகிற அதிகாரம் இல்லை. ரூபாய் நோட்டுத் தாளில் i promise to pay the bearer of sum of rupees என நோட்டில் ரிசர்வ் பேங்க் ஆளுநர் கையழுத்திட்டிருக்கிறார். ஆகவே செல்லாது எனச் சொல்ல மோடிக்கு அதிகாரம் ஏது.? அமைச்சர்கள் செக்கில் கையெழுத்து இட முடியாது. நிதிச் செயலாளர் மட்டுமே செக்கில் கையெழுத்திடும் அதிகாரம் உண்டு. ஆனால் அந்த ஆளுநருக்கே தெரியாமல், அவரைக் கேட்காமல் பணமதிப்பிழப்பு நடவடிக்கை எடுக்கப்பட்டது.

நீதிமன்றம் மோடி அரசின் நடவடிக்கை செல்லாது எனச் சொல்லியிருக்க வேண்டும். முன்னாள் ரிசர்வ் வங்கி ஆளுநர் ரகுராம் இந்த நடவடிக்கை எடுக்கப்பட்ட பிறகு ராஜினாமா செய்துவிட்டார். எதற்காகச் செல்லாது எனச் சொன்ன காரணம் கறுப்புப் பணம் ஒழிக்க என்று கூறப்பட்டதே. அதைச் செய்தீர்களா. கறுப்புப் பணத்தைப் பதுக்கிவைத்திருந்த பண முதலைகள் முன்பே மாற்றிவிட்டனர். இதில் ஏழை மக்கள்தான் அவதிப்பட்டனர்.

நாட்டில் பண முடக்கம் ஏற்பட்டுள்ளது. ரியல் எஸ்டேட் முடங்கியுள்ளது. நிலம் விற்றால் வரி, வாங்கினால் வரி. 15 லட்சம் சொந்தப் பணத்தை எடுக்கக் காரணம் சொல்ல வேண்டும். நாடுமுழுவதும் சிறு தொழில் முடங்கி விட்டது. கடந்த நாடாளுமன்ற தேர்தலில் போட்டியிட்டபோது மோடி, ஒவ்வொ ருவர் வங்கி கணக்கிலும் 15லட்சம் செலுத்துவேன் எனச் சொன்னாரே. அதை ஏன் செய்யவில்லை. இது ஜனநாயக நாடு. இந்த நாட்டில் பத்துபேரை கேட்டுத் தான் முடிவெடுத்திருக்க வேண்டும். சர்வாதிகாரத்துக்கு நாட்டை மோடி இட்டுச் செல்கிறார். மோடி அவர்களே நீங்கள் ஏதோ செய்ய நினைக்கிறீர்கள். அவசரப்பட வேண்டாம் .

நீங்கள் பாராளுமன்றத்துக்கு வருவதும் பேசுவதும் இல்லை. இந்தப் பிரதமரால் பொருளாதாரம் முடக்கப்பட்டது. பங்குச் சந்தை முடங்கியிருக்கிறது. எனவே தான் இந்த நாளைக் கருப்பு தினமாக நாடு முழுவதும் அனுசரிக்கப் படுகிறது. இனி மேலாவது பாராளுமன்றத்தை கலந்தாலோசிக்க வேண்டும். இல்லையெனில் இந்த நாடு சர்வாதிகார நாடாக மாறி விடும்” என்றார்.


போலீசாருடன் துப்பாக்கி சண்டை:  மூவர் தீவிரவாத அமைப்பினர்

கொழும்பு,

இலங்கையில் தொடர் வெடிகுண்டுகளுக்கு  ஐ.எஸ். பயங்கரவாத இயக்கம் பொறுப்பேற்ற போதிலும், தேசிய தவ்ஹீத் ஜமாஅத் மீது இலங்கை அரசு குற்றம் சாட்டியுள்ளது.குண்டுவெடிப்பை தொடர்ந்து நாடு முழுவதும் தொடர் சோதனைகளை இலங்கை பாதுகாப்பு படையினர் மேற்கொண்டு உள்ளனர்.

இந்நிலையில்,  கல்முனை - சாய்ந்தமருது பகுதியில் நேற்று முன்தினம் இரவு ஒரு வீட்டில் பதுங்கி இருந்தவர்களுக்கும் போலீசாருக்கும் இடையே துப்பா க்கிச்சண்டை நடந்தது.  ஒரு மணிநேர சண்டைக்கு பின், அந்த வீட்டில் இருந்து 15 உடல்கள் மீட்கப்பட்டுள்ளன.

ஐ.எஸ். தீவிரவாத அமைப்பின் அமேக் என்ற செய்தி நிறுவனம் வெளியிட்டுள்ள அறிக்கை ஒன்றில், இலங்கை போலீசாருடன் துப்பாக்கி சண்டையில் ஈடுபட்ட 3 பேர் எங்கள் அமைப்பினர்.  அவர்கள் தானியங்கி ஆயுதங்களுடன் போலீசாருடன் சண்டையில் ஈடுபட்டனர்.  வெடிபொருட்கள் தீர்ந்தபின் தங்களது உடல்களில் கட்டியிருந்த வெடிகுண்டுகளை வெடிக்க செய்துள்ளனர் என தெரிவித்துள்ளது.


மே 30ஆம் தேதி டெல்லியில் நடந்த பிரதமர் நரேந்திரமோடி தலைமையிலான மத்திய அமைச்சரவை பதவியேற்பு விழாவில் தமிழிசை சௌந்திரராஜன் கலந்து கொண்டார். டெல்லியில் இருந்து சென்னை திரும்பிய அவர் விமான நிலையத்தில் நிருபர்களை சந்தித்தார்.

அப்போது அவர், இரண்டாவது முறையாக பிரதமராக மோடி பதவி ஏற்று கொண்ட அற்புதமான நிகழ்விற்கு கட்சிக்காக உழைத்த தொண்டர்களான மாவட்ட தலைவர்கள் சுமார் 150-க்கும் மேற்பட்டவர்களுக்கு சிறப்பு அழைப்பாளர்கள் போலவே அழைப்பு விடுத்து அவர்களும் அந்த நிகழ்ச்சியில் பங்கேற்றார்கள். இது தொண்டர்களுக்கு மிகுந்த உற்சாகத்தை ஏற்படுத்தி இருக்கிறது. இந்த உற்சாகத்தோடு தமிழ்நாட்டில் கட்சியை பலப்படுத்தி பணியாற்றுவோம்.

இன்னும் நிறைய வாய்ப்புகள் வரும். மோடி தலைமையிலான இந்த அமைச்சரவை இந்தியாவை வல்லரசு நாடாக எடுத்துச் செல்லும். இன்னும் பல வெற்றிகள் பல மாநிலங்களில் குவிக்க இருக்கிறது. தமிழகத்திலும் பா.ஜனதா பலம் பெற இருக்கிறது. தமிழகத்தில் பா.ஜனதா பலம் பெற பலம் பெற தமிழகத்திற்கு அதிக பிரதிநிதித்துவம் கிடைக்கும்.

பாஜகவிற்கு தமிழகத்தின் மீது அக்கறை இல்லை என்ற தவறான பிரசாரம் எதிர்கட்சிகளால் செய்யப்படுகிறது. பா.ஜனதா தமிழகத்தின் மீது மிகுந்த அக்கறையோடு இருக்கிறது. பல நல்ல திட்டங்களை கொண்டு வருவதற்கான அடிப்படையில் எங்களுடைய பணி இருக்கும். மக்களுக்கு எதிரான, மக்களுக்குத் துன்பம் தரக் கூடிய பிரச்சனைகளை இந்த அரசு ஆதரிக்க போவதில்லை என்றார்.


குகையில் சிக்கியவர்களில் 8 பேர் மீட்பு!! தாய்லாந்தில் பதற்றம்!!

தாய்லாந்து குகையில் சிக்கிக்கொண்ட 13 பேர்களில் 8 பேர் பத்திரமாக மீட்க்கப்பட்டுள்ளனர். மீதம் உள்ளவர்களையும் மீட்க மீட்புப்பணி தீவிரப்படுத்த ப்பட்டுள்ளது.

தாய்லாந்தின் வட கிழக்கு பகுதியான தாம் லூவாங் என்ற மலை பகுதிக்கு கடந்த 23-ஆம் தேதி மலையேற்ற பயிற்சிக்கு சென்ற கால்பந்தாட்ட பயிற்சியாளர் மற்றும் கால்பந்தாட்ட வீர்கள் (சிறுவர்கள்) உட்பட 13 பேர் மலையேற்ற பயிற்சியின் போது ஒரு குகையில் ஒதுங்கியுள்ளனர். அப்போது அங்கு பெய்த கனமழையால் அவர்கள் குகையின் உள்ளே சிக்கிக்கொண்டு இறுதியில் காணாமல்போயினர்.

இவர்களை மீட்க தாய்லாந்து ராணுவம் மற்றும் மீப்பு படை உட்பட 1000 திற்கும் மேற்பட்டோர் குகையில் சிக்கி கொண்டவர்களை தேடும் பணியில் ஈட்பட்டிருந்தனர். ஆனால் குகையில் மயமான நபர்களை கண்டு பிடிக்கமுடியாத நிலையில் ஒன்பது நாட்களை கடந்து அவர்கள் இருக்கும் இடத்தை மிக சிரமப்பட்டு கண்டுபிடித்தனர்.

இந்நிலையில் அண்மையில் அவர்களுக்கான அடிப்படை பொருட்களை கொண்டு சென்ற மீட்பு  38 வயதான சமன் குணன் என்ற மீட்பு வீரர் உள்ளே சிக்கி தவிப்பவர்களுக்கு தேவையான பொருட்களை எடுத்து சென்று திரும்பும் வழியில் மூச்சுத்திணறி இறந்தார்.

இப்படி பல்வேறு கட்டங்களுக்கு பிறகு மீட்புப்பணி தொடர்ந்து நடைபெற்று வந்துகொண்டிருந்தது. இந்நிலையில் மீண்டும் அங்கு மோசமான வானிலை நிலவுவதால் மீண்டும் மழை பொழிவிற்கு வாய்ப்புள்ளது என்ற வானிலை ஆய்வு மையத்தின் அறிவிப்பை தொடர்ந்து மீட்பு பணி துரிதப்ப டுத்தப்பட்டது. முதல் கட்டமாக 4 நான்கு சிறுவர்கள் கடந்த ஞாயிற்றுகிழமை பத்திரமாக மீட்கப்பட்டனர். தற்போது இன்னும் 4 நான்கு சிறுவர்கள் மீட்க்கப்பட்டு, மீட்க்கபட்ட சிறுவர்களின் எண்ணிக்கை 8 ஆக உயர்ந்துள்ளது.

மீதம் உள்ள ஐந்து பேரையும் மீட்க துரித நடவடிக்கைகள் தொடர்ந்து நடைபெற்று வருகிறது. அதேபோல் மீட்கப்பட்ட 8 பேரின் உடல்நலம் மற்றும் மனநலம் நன்றாக உள்ளது எவ்வித பாதிப்பும் இல்லை என அந்நாட்டு சுகாதாரத்துறை அமைச்சகம் தெரிவித்துள்ளது. இருந்தாலும் மீதம் உள்ள ஐந்து பேரையும் பத்திரமாக மீட்க அந்நாட்டு அரசு முனைப்புடன் இருப்பதால் தொடர்ந்து அங்கு பதற்றம் நீடிக்கிறது.


தாட்டி மகாராஜ் ஆசிரமத்தில் இருந்த 600 பெண்கள் எங்கே? விசாரணையில் காவல்துறை!

தாட்டி மகாராஜின் ஆசிரமத்தில் தங்கியிருந்த 600 பெண்களைக் காணவில்லை என்ற புதிய சர்ச்சை கிளம்பியிருக்கிறது.

சர்ச்சைக்குரிய சாமியாரான தாட்டி மகாராஜ் டெல்லியிலும், ராஜஸ்தானிலும் ஆசிரமம் நடத்தி வருகிறார். இவரது ஆசிரமத்தில் 10 ஆண்டுகளுக்கும் மேலாக சீடராக இருந்துவந்த 25 வயது இளம்பெண், தாட்டி மகாராஜ் மற்றும் அவரது சீடர்கள் தன்னை ராஜஸ்தான் மற்றும் டெல்லி ஆசிரமங்களில் வைத்து பாலியல் வன்புணர்வு செய்ததாக டெல்லி காவல்நிலையத்தில் புகாரளித்திருந்தார்.

இதற்கு ஒரு பெண் சீடர் உடந்தையாக இருந்ததாகவும், தொடர்ந்து மிரட்டலுக்கு உள்ளாக்கி தன்னை பாலியல் வன்புணர்வு செய்ததால் இரண்டு ஆண்டு களுக்கும் மேலாக தான் மனஅழுத்தத்தில் இருந்து தற்போது மீண்டு வந்திருப்பதாகவும் அந்தப் பெண் தெரிவித்திருந்தார். இந்நிலையில், தன்னை பாலியல் வன்புணர்வு செய்த அறையை அந்தப் பெண் அடையாளம் காட்ட, காவல்நிலையில் தீவிர விசாரணையை மேற்கொண்டு வந்தனர்.

இந்நிலையில், ராஜஸ்தானின் ஆலவாஸ் பகுதியில் உள்ள தாட்டி மகாராஜின் ஆசிரமத்தில் இருந்த 600 பெண்களைக் காணவில்லை என்ற புதிய குழப்பம் கிளம்பியுள்ளது. முன்னதாக, தாட்டி மகாராஜ் தனது ஆசிரமத்தில் 700 பெண்கள் இருப்பதாக தெரிவித்திருந்தார். தற்போது, எண்ணிக்கை திடீர் மாற்றம் ஏற்பட்டிருப்பதற்கான காரணம் என்னவாக இருக்கும் என காவல்துறையினர் விசாரணை நடத்திவருகின்றனர்.


இலங்கை பலி விவரத்தை   தவறாக பதிவிட்ட டிரம்ப்!

வாஷிங்டன்,

இலங்கை குண்டு வெடிப்பில் உயிரிழந்தவர்களை மில்லியனில் குறிப்பட்ட அமெரிக்க அதிபர் டிரம்ப், சமூக வலைதளங்களில் கிண்டலுக்கு ஆளாகி உள்ளார். இலங்கையில், ஈஸ்டர் தினத்தில், தேவாலயங்கள், நட்சத்திர ஹோட்டல்கள் உட்பட எட்டு இடங்களில் அடுத்தடுத்து நடந்த குண்டு வெடிப்பு களில், 225 பேர் உடல் சிதறி பலியாகினர். 500க்கும் மேற்பட்டோர் காயம் அடைந்தனர். உயிரிழந்தவர்களுக்கு பல நாட்டு தலைவர்களும் அஞ்சலி செலுத்தி வருகின்றனர்.

இந்நிலையில் உயிரிழந்தவர்களுக்கு டுவிட்டரில் அஞ்சலி செலுத்திய அமெரிக்க அதிபர் டிரம்ப், இலங்கையில் தேவாலயங்கள், ஓட்டல்களில் நடத்த ப்பட்ட பயங்கரவாத தாக்குதல்கள் கடும் கண்டனத்திற்கு உரியது. இதில் 138 மில்லியன் பேர் உயிரிழந்துள்ளனர். 600க்கும் மேற்பட்டோர் படுகாயம் அடைந்துள்ளனர். இலங்கைக்கு தேவையான அனைத்து உதவிகளையும் செய்ய அமெரிக்கா தயாராக உள்ளது என்று அவர் பதிவிட்டார்.

இலங்கை குண்டுவெடிப்பில் உயிரிழந்தவர்களை மில்லியனில் பதிவிட்ட டிரம்பை, சமூக வலைதள வாசிகள் கேலி செய்து வருகின்றனர். இதனை யடுத்து அவரது டுவிட்டர் பதிவு 138 பேர் என திருத்தம் செய்யப்பட்டது.


பயங்கரவாத பட்டியலில் விடுதலைப் புலிகள் அமைப்பு நீக்கம்

ஐரோப்பிய ஒன்றியத்தின் பயங்கரவாத கறுப்புப் பட்டியலில் இருந்து, தமிழீழ விடுதலைப் புலிகள் அமைப்பு நீக்கப்பட்டுள்ளது. ஐரோப்பிய ஒன்றிய உச்ச நீதிமன்றத்தால் நேற்று (புதன்கிழமை) இத் தீர்ப்பு வழங்கப்பட்டுள்ளது. எனினும், ஹமாஸ் அமைப்பின் மீதான தடை, தொடர்ந்தும் நீட்டிக்கப்பட்டுள்ளது. கடந்த 2009ஆம் ஆண்டு உள்நாட்டு யுத்தம் நிறைவடைந்த பின்னர், விடுதலைப் புலிகளால் தாக்குதல் நடத்தப்பட்டதாக எவ்வித சாட்சியும் பதிவாக வில்லையென தெரிவித்த நீதிமன்றம் இத் தீர்ப்பை வழங்கியுள்ளது.பயங்கரவாத அமைப்புகளின் பட்டியலில் தமிழீழ விடுதலைப் புலிகள் அமைப்பு சேர்த்துக்கொள்ளப்பட்ட முறை தவறென லக்ஸம்பேர்க்கில் அமைந்துள்ள ஐரோப்பிய ஒன்றிய நீதிமன்றம் ஏற்கெனவே தெரிவித்திருந்தது. உள்நாட்டு யுத்தத்தில் ஈடுபட்ட ஓர் அமைப்பை சர்வதேச சட்டங்களின் மூலம் ஒரு பயங்கரவாத அமைப்பாக வரையறுக்க முடியாதென நீதிமன்றத்தில் வாதாடப்பட்டு வந்தது. இந்நிலையில், புலிகள் அமைப்பை சேர்த்துக்கொண்ட விதத்தை ஐரோப்பிய ஒன்றிய நீதிமன்றம் ரத்து செய்திருந்தது. எனினும், பயங்கரவாத கறுப்புப் பட்டியலில் சேர்க்கப்பட்ட முறைதான் ரத்து செய்யப்பட்டது எனவும், அவ்வமைப்பின் மீதான தடை தொடரும் என்றும் ஐரோப்பிய ஒன்றியம் கடந்த காலங்களில் குறிப்பிட்டு வந்தது. அதன்படி,புலிகள் அமைப்பை ஐரோப்பிய ஒன்றியம் தடை பட்டியலிலிருந்து நீக்கக் கூடா தென இலங்கையில் தீர்மானம் நிறைவேற்றப்பட்டு, அதனை ஒன்றியத்திற்கு அறிவிக்க வேண்டுமென இலங்கை அரசு கடுமையாகப் போராடியது. எனி னும் புலிகள் அமைப்பை கறுப்புப் பட்டியலில் இருந்து நீக்கும் உத்தரவு பிறப்பிக்கப்பட்டுள்ளது. கடந்த 2001ஆம் ஆண்டு செப்டம்பரில் அமெரிக்காவில் இடம்பெற்ற ’செப்டம்பர் 112 தாக்குதலைத் தொடர்ந்து, அதற்கு அடுத்த வருடம் ஜனவரி மாதம் ஐரோப்பிய ஒன்றியத்தால் பயங்கரவாத கறுப்புப் பட்டியல் உருவாக்கப்பட்டது.இதில் 13 தனிநபர்கள் மற்றும் 22 அமைப்புகளின் பெயர்கள் உள்ள டக்கப்பட்டன. கடந்த 2001ஆம் ஆண்டு இப்பட்டியலில் ஹமாஸ் அமைப்பு சேர்க்கப்பட்டதோடு, 2006ஆம் ஆண்டு தமிழீழ விடுதலைப் புலிகள் அமைப்பு சேர்க்கப்பட்டது குறிப்பிடத்தக்கது.


மலேசிய நண்பனின் தொடர் போராட்டத்திற்குக் கிடைத்த வெற்றி.

கோலாலம்பூர்,

மலேசிய இந்திய மாணவர்களுக்கான மெட்ரிகுலேஷன் கல்வித்திட்ட விவகாரத்தில் மலேசிய நண்பன் நடத்திய தொடர் போராட்டத்தின் முடிவாக மொத்தம் 2,228 இடங்களுக்கு மாணவர்கள் தற்போது தேர்வாகியுள்ளனர். இதற்கு முன்பு, 728 இடங்கள் மட்டுமே இந்திய மாணவர்களுக்கு வழங்கப்பட்டி ருந்தன. மெட்ரிகுலேஷன் இடங்களுக்கான மறுவிண்ணப்ப முடிவுகள் நேற்று வெளியான வேளையில் கூடுதலாக 1,500 மாணவர்கள் இந்த கல்வி வாய்ப்பைப் பெற்றுள்ளனர் என நண்பன் குழு அறிகிறது.

Read More: Malaysia Nanban Tamil Daily on 11.5.2019


மரபணு சோதனை நிரூபிக்கிறது, பதிவு இலாகா மறுக்கிறது.

(ஜார்ஜ்டவுன்) என் பிள்ளைகளுக்குத் தந்தை நான்தான் என்பது மரபணு சோதனை வழி நிரூபிக்கப்பட்டும், பிள்ளைகளுக்கு குடியுரிமை வழங்க தேசியப் பதிவு இலாகா மறுத்து வருவதாக எம்.வெங்கடேஸ்வரன் என்ற லோரி ஓட்டுநர் தனது வேதனையை வெளிப்படுத்தியுள்ளார். அதே சமயம், மரபணு சோதனை முடிவுகளில் எந்தவித சந்தேகமும் இல்லாமல் பிள்ளைகளுக்கு வெங்கடேஸ்வரன்தான் தந்தை என்பது நிரூபணமாகி யும் அவரின் மூன்று பிள்ளைகளுக்கும் குடியுரிமை வழங்க மறுப்பதன்வழி தேசியப் பதிவு இலாகா கூட்டரசு அரசியலமைப்புச் சட்டத்தை மீறுகின்றது என ஃபிரீடம் எனும் அரசு சாரா இயக்கத்தின் பேச்சாளர் என்.கணேசன் கூறுகிறார். சூரியா (12), அகிலாண்டேஸ்வரி (11), தூரநாயகி (10) ஆகிய அம்மூன்று பிள்ளைகளும் செபெராங் ஜெயா மருத்துவமனையில் பிறந்தவர்கள். அவர்க ளின் பிறப்புப் பத்திரத்தில் குடியுரிமை அற்றவர்கள் என்று குறிப்பிடப்பட்டுள்ளது. ஒரு சாதாரண லோரி ஓட்டுநரான வெங்கடேஸ்வரன் பல ஆண்டுகளாக தனது பிள்ளைகளுக்கு குடியுரிமைக் கோரி போராட்டம் நடத்தி வருகிறார். ஆனால், அலைக்கழிக்கப்பட்டாரே தவிர பிள்ளைகளுக்கு குடியுரிமை கிடைக் கவில்லை என்று அவர் சொன்னார். பிள்ளைகளின் ஒரு பெற்றோராவது மலேசிய பிரஜையாக இருக்க வேண்டும் என்பதன் அடிப்படையில் அந்த மரபணு சோதனை நடத்தப்பட்டது.கூட்டரசு அரசியலமைப்புச் சட்டத்தை தேசியப் பதிவு இலாகா முற்றிலும் நிராகரிப்பதையே இது தெளிவாகக் காட்டுகிறது. விண்ணப்ப பரிசீலனையின் போது பிள்ளைகளின் தாயார் உடனிருக்க வேண்டும் என்றும் திருமணப் பதிவு அவசியம் தேவை என்றும் அவர்கள் கூறி விட்டனர். வெங்கடேசனின் திருமணம் பதிவு செய்யப்படவில்லை என்பதால் அவர்களின் குடியுரிமை விண்ணப்பத்தை நிராகரிப்பதாக அவ்விலாகா மேலும் தெரி வித்துள்ளது. சீன, இந்திய வம்சாவளியைச் சேர்ந்த வெங்கடேசனின் பிரிந்து வாழும் மனைவி ஏழாண்டுகளுக்கு முன்பு இந்தோனேசியா திரும்பிச் சென்று விட்டார். தனது சகோதரரின் திருமணத்தில் கலந்து கொள்வதாகக் கூறி அவர் இங்கிருந்து வெளியேறினார். இதுவரை திரும்பி வரவில்லை. தேசியப் பதிவு இலாகாவின் தலைமை இயக்குநர், உள்துறை அமைச்சின் தலைமைச் செயலாளர், அட்டர்னி ஜெனரல் ஆகியோருக்கு தாம் கடிதம் எழுதி யிருப்பதாகவும், இன்று வரை எந்த பதிலும் வரவில்லை என்றும் கணேசன் மேலும் கூறினார். அப்பிள்ளைகளின் குடியுரிமை விண்ணப்பங்களை நிரா கரிப்பதற்கு பதிவு இலாகா அற்பமான பதிலை அளித்து வருகிறது. சட்ட ரீதியில் இப்பிள்ளைகளின் உரிமைகளை அது நிராகரித்து வருகிறது. ஒரு மலேசியப் பிரஜையாகவும் தனித்து வாழும் தந்தையாகவும் இருந்து வரும் வெங்கடேஸ்வரன் தன் பிள்ளைகளை வளர்த்து வருகிறார். அப்பிள்ளை களின் தந்தை வெங்கடேஸ்வரன்தான் என்பது 99.9% நிரூபணமாகுவதாக 2016 ஜூன் மாதம் வெளியான இராசயண இலாகா அறிக்கை காட்டுகிறது. ஆனால், பதிவு இலாகா இதனை ஏற்றுக்கொள்ளவில்லை. குடியுரிமை பெறுவதற்கு அப்பிள்ளைகளுக்கு ஆறு மாதங்கள் அவகாசம் வழங்கப்பட்டுள்ளது. தவறினால், பள்ளிக்கூடத்திலிருந்து அவர்கள் வெளியேற்றப்படுவர். ஏற்கெனவே அம்மூன்று பிள்ளைகளும் பட்டர்வொர்த், மாக் மாண்டின் தமிழ்ப்பள்ளிக் கூடத்திலிருந்து இரு முறை வெளியேற்றப்பட்டிருக்கின்றனர். ஆகக் கடைசியாக கடந்த டிசம்பர் மாதம் அவ்வாறு நடந்தது.


அடிக்கடி பழுதடையும் கம்போங் துங்கு மின்சுடலை

(ஆர்.குணா) கோலாலம்பூர், கம்போங் துங்குவில் உள்ள மின் சுடலை இயந்திரங்கள் அடிக்கடி பழுதடைவதால் தாங்கள் சிரமத்திற்கு ஆளாவதாக மக்கள் புகார் செய்துள்ளனர். பெட் டாலிங் ஜெயா உத்தாரா, பெட்டாலிங் ஜெயா செலாத்தான், கிளானா ஜெயா, சுபாங், டாமன்சாரா போன்ற பகுதிவாழ் மக்கள் பயன்படுத்தும் வசதியான இடத்தில் அந்த மின்சுடலை அமைந்துள்ளது. அதன் குறைந்த கட்டணமும் மக்களுக்கு பேருதவியாக இருக்கிறது. எனினும், அதில் அடிக்கடி இயந்திரங்கள் பழுதடைந்து விடுவதால் சிரமங்களை சந் திக்க நேரிடுகிறது என்று அப்பகுதி வாழ் மக்கள் சார்பில் புகாரை முன்வைத்துள்ளார் பி.ஜே. உத்தாரா ம.இ.கா துணைத் தலைவர் பத்மநாபன். இந்த மின் சுடலையை முறையாக பராமரிக்க வேண்டியது பெட்டாலிங் ஜெயா மாநகர் மன்றத்தின் பொறுப்பாகும். ஆனால், அது அலட்சியம் காட்டி வருவதே இவ்வளவு பிரச்சினைக்கும் காரணமாகும் என்று அவர் கருத்துரைத்தார். முன்னாள் துணை அமைச்சர் டத்தோ டி.முருகையா, பி.ஜே.உத்தாரா உதவித் தலைவர் சுப்பிரமணியம், பத்மநாபன் ஆகியோர் நேற்று கம்போங் துங்கு மின்சுடலையை பார்வையிட்டனர். அடுத்த வாரம் மாநகர மேயரை சந்தித்து, மின்சுடலையை பராமரிக்க வேண்டியதன் அவசியத்தை வலியுறுத்தப் போவதாக அவர்கள் தெரிவித்தனர்.


தமிழிசை, ஹெச்.ராஜா, ஜான் பாண்டியன் பிரச்சாரத்திற்கு அதிமுக தடை?

நடந்து முடிந்த நாடாளுமன்ற தேர்தல் மற்றும் சட்டமன்ற இடைத்தேர்தல், வரும் 19ம் தேதி நடக்கவிருக்கும் 4 தொகுதி இடைத்தேர்தல் ஆகியவற்றில், அதிமுகவிற்கு பாமக, பாஜக, தேமுதிக, தமாகா, புதிய தமிழகம், புதிய நீதிக்கட்சி, என்.ஆர்.காங்கிரஸ் உள்ளிட்ட கட்சிகள் ஆதரவளித்துள்ளன.

நாடாளுமன்றம் மற்றும் 18 சட்டமன்ற தொகுதி இடைத்தேர்தல் ஆகியவற்றிற்கான பிரச்சாரத்தில் அனைத்துக் கட்சி தலைவர்களும் கலந்துகொண்டனர். ஆனால் இந்த நான்கு தொகுதி பிரச்சாரத்திற்கு, பாஜகவின் தமிழக தலைவர் தமிழிசை சவுந்தரராஜன், தேசிய செயலாளர் ஹெச். ராஜா மற்றும் தமிழக மக்கள் முன்னேற்ற கழக நிறுவனர் ஜான்பாண்டியன் ஆகியோருக்கு அதிமுக தடை விதித்துள்ளதாக செய்திகள் வெளியாகியுள்ளன.

நாடாளுமன்ற தேர்தலின்போது கூட்டணி கட்சிகள் அவரவர் கட்சி வேட்பாளர்கள் தவிர மற்றவர்களுக்கு சரியாக பிரச்சாரம் செய்யவில்லையென்றும், சிலர் மற்ற தொகுதிகளில் பிரச்சாரத்திற்கே வரவில்லையென்றும் அதிமுக தலைமை அதிருப்தியில் உள்ளது. அதனால் இந்த நான்கையும் நாங்களே பார்த்துக்கொள்கிறோம் என்று எடப்பாடி பழனிசாமியும், ஓ. பன்னீர்செல்வமும் சொல்லிவிட்டதாக கூறுகின்றனர்.
மேலும் இன்னொரு காரணத்தையும் கூறியுள்ளனர், ஹெச். ராஜா மீது மக்கள் கோபத்தில் உள்ளனர். அவ்வ ப்போது அவர் பேசும் சர்ச்சை கருத்துகள் அவருக்கு எதிராக மாறியுள்ளது. இதனால்தான் அவரது தொகுதியிலே யேகூட அவரை அதிகமாக பேசவிடவில்லை. தமிழிசை சவுந்திரராஜனுக்கு தூத்துக்குடியில் எதிர்ப்பு இருக்கி றது. ஸ்டெர்லைட் போன்ற பிரச்சனைகள் அவருக்கு எதிராக இருக்கிறது.

இதனால்தான் அவரையும் பேச அழைக்கவில்லை.(ஒட்டப்பிடாரம் தொகுதி தூத்துக்குடி மாவட்டத்திற்கு ட்பட்டது). இதுதவிர பாஜக மீது பொதுவாகவே மக்களுக்கு கோபம் உள்ளது. இயற்கை பேரிடர்களின்போது பாஜகவின் நடவடிக்கைகள், மக்களுக்கெதிரான திட்டங்களை அமல்படுத்தியது ஆகியவற்றால் மக்கள் கடும் அதிருப்தியில் உள்ளனர்.
ஜான் பாண்டியனுக்கும், புதிய தமிழகம் கட்சி தலைவர் கிருஷ்ணசாமிக்குமிடையே மோதல்கள் இருந்துவரு கிறது. ஜான்பாண்டியன் பிரச்சாரத்திற்கு சென்றால் பிரச்சனைகள் ஏற்படலாம் என்று நினைத்த அதிமுக, அவருக்கும் தடை விதித்துள்ளது. இந்த அதிரடி அறிவிப்பு அரசியல் வட்டாரத்தில் பரபரப்பை ஏற்படுத்தியுள்ளது. இதனால்தான் 4 தொகுதி பிரச்சாரத்திற்கும் இவர்கள் வரவில்லையா என்ற கேள்வியை ஏற்படுத்தியுள்ளது.


பாத‌த்தை பாதுகா‌க்க வ‌ழிக‌ள்

கா‌ல் பாத‌ங்க‌ள் வெடி‌ப்பு வி‌ட்டு அ‌சி‌ங்கமாக இரு‌க்கு‌ம். அதனை அழகா‌க்கவு‌ம், பாதுகா‌க்கவு‌ம் வ‌ழிக‌ள் சில.

ஒரு பாத்திரத்தி‌ல் எ‌ண்ணெ‌ய், ந‌ல்லெ‌ண்ணெ‌ய் ஆ‌கியவ‌ற்றை சில து‌ளிக‌ள் வெந்நீரில் விட்டு சில மார்பிள்கள் அல்லது சிறு கற்களை பாத்திரத்தில் வைக்கவும் இப்போது பாதத்தை அதில் 15 நிமிடங்களுக்கு ஓய்வாக வைக்கவும்


126 மணிநேரம் இடைவிடாமல் நடனமாடி கின்னஸ் சாதனை புரிந்த 18 வயது பெண்.

காத்மாண்டு,

தனிநபராக அதிக நேரத்துக்கு இடைவிடாமல் நடனம் ஆடிய பெண் என்ற உலக சாதனையை இந்தியாவை சேர்ந்த கலாமண்டலம் ஹேமலதா என்பவர் கடந்த 2011-ம் ஆண்டில் ஏற்படுத்தியிருந்தார். அவரது கின்னஸ் சாதனையை நேபாளம் நாட்டைச் சேர்ந்த பன்டனா நேபாள் (18) என்ற பெண் முறியடித்து கின்னஸ் சாதனை புத்தகத்தில் இடம்பிடித்துள்ளார்.

கலாமண்டலம் ஹேமலதாவின் முந்தைய சாதனை 123 மணி நேரம் 15 நிமிடங்களாக இருந்த நிலையில் பண்டனா நேப்பாள் தொடர்ந்து தனியாக 126 மணிநேரம் நடனமாடி புதிய சாதனையை உருவாக்கியுள்ளார். இதற்கான அங்கீகார பத்திரத்தை கின்னஸ் பிரதிநிதிகள் நேற்று அவரிடம் ஒப்படைத்தனர். பண்டனா நேப்பாள்-ஐ தனது இல்லத்துக்கு வரவழைத்த நேப்பாளப் பிரதமர் ஷர்மா ஒலி அவருக்கு பரிசுகளை அளித்து வாழ்த்து தெரிவித்தார்.


கோலாலம்பூர் கலப்பு தற்காப்புக் கலைப் போட்டியில் மலேசியர்களாலும் சாதிக்க முடியும் என்பதை நிரூபிப்பேன் என்று அகிலன் தாணி கூறினார்.(Mixed Martial Arts) எனப்படும் கலப்பு தற்காப்புக் கலைப் போட்டியின் அனைத்துலக ஒன் ஃபைட் சாம்பியன் போட்டி வரும் மே 26ஆம் தேதி சிங்கப்பூர் உள்ளரங்கில் நடைபெறவுள்ளது. இப்போட்டிக்கு முதல் முறையாக மலேசியாவை பிரதிநிதித்து அகிலன் தாணி களமிறங்கவுள்ளார்.செந்தூலைச் சேர்ந்த அகிலன் தாணி எம்எம்ஏ போட் டிகளில் பல வெற்றிகளை குவித்துள்ள நிலையில் தற்போது அனைத்துலக ஒன் ஃபைட் சாம்பியன் போட்டிக்கு முன்னேறியுள்ளார்.இம்மாபெரும் போட் டியில் நடப்பு சாம்பியனான அமெரிக்காவைச் சேர்ந்த பென் அஸ்க்ரெனை எதிர்த்து அகிலன் களமிறங்கவுள்ளார். அனைத்துலகப் போட்டியில் 15 முறை சாம்பியன் பட்டத்தை வென்றுள்ள பென் அஸ்க்ரென் அகிலன் தாணிக்கு மிகப் பெரிய சவாலாக உள்ளார்.அதே வேளையில் பென் அஸ்க் ரெனுக்கு உலகளாவிய நிலையில் ஆதரவுகள் வலுத்து வருகின்றன.இருந்த போதிலும் கலப்பு தற்காப்புக் கலைப் போட்டியில் மலேசியர்களாலும் சாதிக்க முடியும் என்பதை உலகிற்கு நிரூபிக்க வேண்டும் எனும் இலக்குடன் அப்போட் டியில் களமிறங்கவுள்ளதாக அகிலன் தாணி கூறியுள்ளார். சிறுவயது முதல் கலப்பு தற்காப்புக் கலைப் போட்டியில் முழு நாட்டத்தை கொண்டிருக்கும் அகிலன் தாணி தனது முழு ஆற்றலை நிரூபிக்கும் களமாக சிங்கப்பூர் போட்டி விளங்குகிறது.இப்போட்டியில் அவர் நிச்சயம் வெற்றி பெற்று மலேசியாவுக்கும் அவரின் தந்தைக்கும் பெருமை சேர்ப்பார் என்று அவரின் ரசிகர்கள் கூறி வருகின்றனர் என்பது குறிப்பிடத்தக்கது.


2017 பட்ஜெட் எப்படி இருக்கும்?

வரும் 2017- ஆம் ஆண்டுக்கான வரவு செலவுத் திட்டம் நாடாளுமன்றத்தில் தாக்கல் செய்யப்படு வதற்கான இறுதி கட்டத்தில் உள்ளது என நிதித்துறை துணை அமைச்சர் டத்தோ ஒஸ்மான் அஜிஸ் கூறியுள்ளார். பல தரப்பு மக்களின் கருத்துகளை யும் பரிந்துரைகளையும் கருத்திற் கொண்டு அத்திட்டம் வகுக்கப்பட்டிருப் பதாக அவர் சொன்னார். அடுத்தாண்டுக்கான வரவு செலவுத் திட்டத்தை பிரதமர் டத்தோ ஸ்ரீ நஜீப் துன் ரசாக் இம்மாதம் 21- ஆம் தேதி நாடாளுமன்றத்தில் சமர்ப்பிக்கவிருக்கிறார். அது தொடர்பான எதிர்பார்ப்புகள் மேலோங்கி வரும் நிலையில், ஒரு புறம் ஐயமும் நிலவி வருவது மறுப்பதற்கில்லை. கூடுதல் ஒதுக்கீடு, குறைக்கப்படும் செலவீன ஒதுக்கீடு போன்ற மாற்றங்களை பல்வேறு அமைச்சுகள் எதிர்பார்த்துள்ளன. மேலும், 2017 ஆம் வரவு செலவு திட்டத்தில் பொருள் சேவை வரியில் ஏற்றம் இருக்காது என ஒஸ்மான் உறுதியளித்துள்ளார். மக்களுக்கு மேலும் சுமையை ஏற்படுத்தும் அம்சங்களுக்கு இடமளிக்கப்படாது என தாம் நம்புவதாகவும் அவர் சொன்னார். நடப்பில் உள்ள ஆறு விழுக்காடு பொருள் சேவை வரி, தேசிய பொருளாதாரத்தை நிர்வகிக்க போதுமானது. கடந்தாண்டு ஏப்ரல் முதல் தேதி அறிமுகம் கண்ட பொருள் சேவை வரியை அதிகரிக்க தற்போதைக்கு உத்தேசமில்லை என அவர் சொன்னார். மேலும், நடுத்தர மற்றும் குறைந்த வருமானம் பெறுவோர் தங்கள் வசதிக்கு ஏற்ற விலையிலான வீடுகளை வாங்குவதற்கு வசதியாக அடுத்த ஆண்டுக்கான வரவு செலவு திட்டத்தின் கீழ் புதிய கடன் வசதிகள் அறிவிக்கப்படலாம் என எதிர்பார்க்கப்படுகிறது. இந்த விவகாரத்திற்கு அரசாங்கம் உரிய கவனம் செலுத்த வேண்டும் என வட மலேசிய பல்கலைக்கழகத்தின் சட்ட மற்றும் அனைத்துலகப் பிரிவுக்கான தலைவர், இணைப் பேராசிரியர் டாக்டர் அஹமட் மார்த்ஹாடா முகமட் கூறியுள்ளார். வாழ்க்கைச் செலவீனங்கள் உயரும் போது , கட்டுமானப் பொருள்களும் இயல்பாகவே விலை ஏற்றம் காணும். இது வீடுகளின் விலையை அதிகரிக்கச் செய்யும் என அவர் மேலும் குறிப்பட்டார். இவ்வாறாக, 2017 ஆம் ஆண்டுக்கான வரவு செலவு திட்டம் குறித்து பல தரப்புகளுக்கு இடையே பலவாறான கருத்துகளும் எதிர்பார்ப்புகளும் மேலோங்கியுள்ள நிலையில், அடுத்த இரு வாரங்களில் பிரதமர் சமர்ப்பிக்கவிருக்கும் வரவு செலவு திட்டம் மக்கள் திட்டமாக அமையும் என்றே பலரும் எதிர்பார்க்கின்றனர்.


குடும்பத்தினருடன் வாழும் இந்தியர்களுக்கு 'செக்' வைத்தது சவுதி!

சவுதி அரேபியாவில் வசிக்கும் வெளிநாட்டவருக்கு குடும்ப வரி அதிகரிக்கப்பட்டுள்ளது. இந்தப் புதிய வரிவிதிப்பு கொள்கை வரும் ஜூலை 1-ம் தேதி யிலிருந்து நடைமுறைக்கு வருகிறது. சவுதி அரசின் இந்த நடவடிக்கையால் சவுதியில் குடும்பத்தினருடன் வசிக்கும் பெரும்பாலான இந்தியர்கள், தங்கள் குடும்பத்தை இந்தியாவுக்கே திருப்பி அனுப்ப முடிவு செய்துள்ளனராம். சவுதியைப் பொறுத்தவரை, பிற நாட்டவரைக் காட்டிலும் இந்தியர்களின் எண் ணிக்கை அதிகம். அங்கு சுமார் 41 லட்சம் இந்தியர்கள் உள்ளனர். சவுதியில் வேலை பார்க்கும் வெளிநாட்டவர்கள், மாத வருமானம் 5,000 ரியால் (இந்திய மதிப்பில் 86,000 ரூபாய்) வாங்கினால் மட்டுமே குடும்பத்தி னருடன் வசிக்க அனுமதி வழங்கப்படும். இல்லையென்றால் குடும்பத்துடன் சவுதியில் குடியேற முடியாது. இந்நிலையில் சவுதி அரசின் புதிய கொள்கை முடிவின்படி, சவுதியில் வசிக்கும் வெளிநாட்டவர்கள் குடும்பத்தில் ஒரு நபருக்கு மாதம் 100 ரியால் வரியாக வசூலிக்கப்படும். அதுமட்டுமன்றி 2020-க்குள் ஒரு நபருக்கான மாத வரி 400 ரியாலாக உயரும் என்றும் அந்நாட்டு அரசு அறிவித்துள்ளது. இந்த அறி விப்பால் சவுதியில் வாழும் இந்தியர்கள் தங்கள் குடும்பத்தினரை இந்தியாவுக்கே திருப்பி அனுப்பி வருவதாக வெளியுறவு அமைச்சக வட்டாரங்கள் தெரி விக்கின்றன.


முறைகேடு செய்ததாக புகார்: இங்கிலாந்து உள்துறை மந்திரி ராஜினாமா

லண்டன்,

குடியேற்ற விதிகளில் முறைகேடு செய்த புகாரில், இங்கிலாந்து உள்துறை மந்திரி ராஜினாமா செய்துள்ளார்.பிரிட்டன் நாட்டின் பிரதமராக பதவி வகித்து வருபவர் தெரசா மே. இவரது அமைச்சரவையில் உள்துறை மந்திரியாக இருந்து வருபவர் ஆம்பர் ரூட். அண்மையில், இவர் மீது முறைகேடு புகார்கள் எழுந்தன. பிரிட்டனில் வசிப்பதற்கு சட்ட விரோதமான முறையில் குடியுரிமை அளித்தது தொடர்பான பணிகளில் பல்வேறு முறைகேடுகள் நடந்துள்ளது என எதிர்க்கட்சிகள் புகார் தெரிவித்தனர்.

இந்நிலையில், முறைகேடு புகாரில் சிக்கிய உள்துறை மந்திரியான ஆம்பர் ரூட், தனது பதவியில் இருந்து நேற்று விலகினார். இதுதொடர்பாக, பிரதமர் தெரசா மேவுக்கு கடிதம் அனுப்பியிருந்தார். கடிதத்தை பெற்றுக் கொண்ட பிரிட்டன் பிரதமர் அலுவலக அதிகாரிகள் கூறுகையில், ஆம்பர் ரூட்டின் பதவி விலகல் கடிதத்தை பிரதமர் தெரசா மே ஏற்றுக் கொண்டுள்ளார் என தெரிவித்தனர்.


மகாராஷ்டிர முதல்வரின் மனைவியை ரஜினி சந்தித்தது ஏன்?

சென்னை மகாராஷ்டிர முதல்வர் தேவேந்திர ஃபட்னவீஸின் மனைவி அம்ருதாவை ரஜினி சமீபத்தில் சந்தித்தார். இதையடுத்து கலைகளில் மிகவும் ஆர்வம் கொண்ட முதல்வரின் மனைவியை ரஜினி சந்திக்க வேண்டிய காரணம் என்ன என்கிற கேள்வி எழுந்துள்ளது. ரஜினியை சந்தித்தது குறித்து சமூகவலைத்தளத்தில் வெளியிட்ட அம்ருதா, ரஜினியை இன்று சந்தித்தேன். சமூகத்தில் நிலவும் பிரச்சினைகள் மற்றும் அதற்கான தீர்வுகள் குறித்து விவாதித்தோம் என்று கூறியுள்ளார். அவர் வெளியிட்ட இந்த தகவல் தமிழக அரசியல் பார்வையில் ரஜினியின் மெதுவான நகர்வை காட்டுவதாக செய்திகள் வெளியாகின. அதாவது ரஜினி யின் அரசியல் சர்ச்சைகள் எழுகின்ற இந்த காலப்பகுதியில் அவர் தமிழகம் தவிர்ந்த பிறமாநிலங்களின் பிரபலங்களுடன் அரசியல் குறித்து ஆலோசித்து வருகிறாரா என்பது பெரும் கேள்வியாகும். காலா திரைப்படத்தில் முழுமூச்சாகி விட்ட ரஜினிகாந்த திரைப்பட வெளியீட்டின் பின்னர் முழுமையாக அரசியலில் குதிப்பதாக தமிழக ஆரூடங்கள் பல வெளிப்படையாக சொல்லிவிட்டன. அதேவேளை ரஜினி வழக்கமாக தன் திரைப்படத்தை வெற்றியாக்குவதற்கு அரசியலை சீண்டிப்பார்ப்பது புதிரான தல்ல எனவும் தமிழகத்தில் செய்திகள் வெளியாகின. இந்நிலையில், அம்ருதா ஒரு தேர்ந்த பாடகி என்பதால் காலா படத்தில் அவர் ஒரு பாடல் பாடவுள்ளார். இதனாலேயே அவரை ரஜினி சந்தித்துள்ளார் என் கிற உறுதியற்ற தகவலொன்றும் வெளியாகியுள்ளது.


முதலில் வெற்றி பெறுவோம்

கோலசிலாங்கூர், நவ. 16-

முதலில் வெற்றியை பற்றி சிந்திப்போம். அதன் பிறகு தேமு அமைச்சரவையை பற்றி சிந்திப்போம் என பராமரிப்பு அரசாங்க பிரதமர் டத்தோ ஸ்ரீ இஸ்மாயில் சப்ரி யாக்கோப் கூறினார். இந்த முறை தேசிய முன்னணி ஆட்சியை கைப்பற்றினால் மிக குறைந்த எண்ணிக்கையிலான  அமைச்சரவையை கொண்டு வருவோம் என்றார் அவர்.
வெற்றி கிடைத்தால் தான் எதுவும்

முதலில் வெற்றி பெற வேண்டியது அவசியம். அப்படி நாம் வெற்றி பெறாமல் போனால் நான் பிரதமர் ஆக முடியாது. எனவே தேமு கூட்டணியின் வெற்றி நிச்சயம். அப்படி ஒரு வெற்றி கிடைத்தால் அனைவரின் நலனையும் உள்ளடக்கிய முடிவுகள் எடுக்கப்படும். இப்போதைய அமைச்சரவை மிகப்பெரியது என்பதை நானும் ஒப்புக் கொள்கிறேன். இதை நான் குறைப்பேன். இது எனது உறுதி மொழி. அமைச்சர்கள் யார் என்பதை நான்தான் முடிவு செய்வேன் என்றார் அவர். நேற்று முன்தினம் இரவு இங்கே புஞ்சாக் அலாமில் நடந்த ஒரு நிகழ்ச்சியில் கலந்து கொண்ட பின்னர் அவர் பேசினார். இந்நிகழ்ச்சியில் கோலசிலாங்கூர் நாடாளுமன்ற உறுப்பினர் டத்தோ ஸ்ரீ தெங்கு அப்துல் அஜிஸும் கலந்து கொண்டார்.
கொள்கை அறிக்கை காப்பியடிப்பா?
வெளிநாட்டு ஆடவர்களை மணந்து கொண்ட மலேசிய தாய்மார்களுக்கு பிறந்த குழந்தைகளுக்கு குடியுரிமை வழங்கும் முடிவு உட்பட பெரிக்காத்தான் கொள்கை அறிக்கையை பாரிசான் அப்படியே காப்பியடித்துள்ளது என்று கூறப்படும் குற்றச்சாட்டு பற்றி கேட்ட போது இதையே நாங்கள் பதிலுக்கு கூறலாம் என்றார் இஸ்மாயில் சப்ரி. கோலசிலாங்கூரில் தெங்கு சப்ரிக்கு வெற்றி வாய்ப்பு சிறப்பாக இருக்கிறது என்றும் கூறிய அவர் நிச்சயமாக அடுத்த அமைச்சரவையில் அவருக்கு இடமுண்டு என்றார். அடுத்த அரசாங்கம் ஒரு பிளவு பட்ட அரசாங்கமாக இல்லாமல் எல்லாரையும் உள்ளடக்கிய ஓர் அரசாங்கமாக விளங்கும் தேமு அதனை செய்யும் என்றும் அவர் குறிப்பிட்டார். நான்தான் பிரதமர் வேட்பாளர். அதில் எந்த ஒரு மாற்றமும் இல்லை. எதிர்க்கட்சி உறுப்பினர்களும் மலேசியர்கள் தான். அவர்களும் மலேசிய குடும்பத்தின் ஓர் அங்கம்தான் என்றார் அவர்.
எல்லோரையும் உள்ளடக்குவோம்
எனவே ஒரு மோதல் அரசியல் பிளவு அரசியல் இல்லாமல் எல்லோரும் ஒன்றுபடும் அரசியலையும் அரசாங்கத்தையும் நாம் அமைப்போம். அடுத்தாண்டு மிகப்பெரிய சவால் காத்திருக்கிறது. உலகளாவிய பொருளாதார மந்த நிலை மலேசியாவையும் பாதிக்கும். அதை எதிர் கொள்கின்ற ஆற்றல் நமக்கு வேண்டும் என்றார் அவர்.


அமெரிக்காவில் சிறுமி பலாத்காரம்  இந்தியருக்கு வாழ்நாள் சிறை

நியூயார்க்,

அமெரிக்க நாட்டில் கலிபோர்னியா மாகாணத்தைச் சேர்ந்தவர் தீபக் தேஷ்பாண்டே (வயது 41). இந்திய வம்சாவளி. இவர் 2017ஆம் ஆண்டு, ஜூலை மாதம் அங்கு ஆர்லண்டோவைச் சேர்ந்த ஒரு சிறுமியுடன் இணையதளம் வழியாக தொடர்பு கொண்டார். தான் ஒரு மாடலிங் ஏஜெண்ட் என்று அறிமுகம் செய்து கொண்டார். அந்த சிறுமியை, தனது நிர்வாண படத்தை அனுப்பி வைக்குமாறு கேட்டார். அந்த சிறுமியும் அனுப்பி வைத்ததாகத் தெரிகிறது.

அடுத்து, அதே சிறுமியை வேறு இருவரது பெயரில் தொடர்பு கொண்டு, தனக்கு தொடர்ந்து நிர்வாண படங்களை அனுப்பி வைக்காவிட்டால், ஏற்கெனவே பெற்று வைத்துள்ள நிர்வாண படங்களை பரப்பி விடப்போவதாக மிரட்டினார்.

அதே ஆண்டின் செப்டம்பர் மாதம் ஆர்லண்டோவுக்கு சென்ற தேஷ்பாண்டே, அங்கு அந்த சிறுமியை ஒரு ஓட்டலுக்கு வரவழைத்தார். அந்த சிறுமியை ஆபாச படங்கள் எடுத்துள்ளார். அத்துடன் அவளை பலாத்காரமும் செய்தார். அடுத்த ஆண்டு ஏப்ரல் மாதம் வரை அவர் தனது லீலைகளை தொடர்ந்தார். இதன் தொடர்பில் அமெ ரிக்க மத்திய புலனாய்வு படை (எப்.பி.ஐ.) யிடம் புகார் செய்து விட்டனர்.

எப்.பி.ஐ. ஏஜெண்ட் தன்னை ஒரு சிறுமி என சொல்லி, தேஷ்பாண்டேயுடன் ஆன்லைனில் பழகி, அவர் மீதான புகார் உண்மைதான் என கண்டறிந்து கைது செய்தார்.

இந்த வழக்குகள் கடந்த ஆண்டு அக்டோபர் மாதம் விசாரணைக்கு வந்தன. இப்போது தேஷ்பாண்டே தன் மீதான குற்றச்சாட்டுகளை ஒப்புக்கொண்டார். இதையடுத்து அவரை குற்றவாளி என தீர்மானித்து 30 ஆண்டு சிறைத்த ண்டனை விதித்து மாவட்ட நீதிபதி கார்லோஸ் மெண்டோஜா தீர்ப்பு அளித்தார்.


2019 முதல் அரச துறைகளில் குழந்தை பராமரிப்பு மையங்கள்  தொடங்கப்படும்.

கோலாலம்பூர்,

நாட்டிலுள்ள அனைத்து அரசாங்கத் துறைகளிலும் குழந்தை பராமரிப்பு மையங்கள் அடுத்த ஆண்டு ஜனவரி மாதத்திற்குள் தொடங்கப்படும் என துணைப்பிரதமர் டத்தோஸ்ரீ டாக்டர் வான் அஜிசா தெரிவித்தார்.

Read More: Malaysia Nanban Tamil Daily on 25.7.2018


சீனாவில் சுரங்கப்பாதையில் வெடிவிபத்து  7 பேர் பலி

பெய்ஜிங்,

சீனாவில் சுரங்கத்துக்குள் ஏற்பட்ட வெடிவிபத்தில் சிக்கி 7 பேர் சம்பவ இடத்திலேயே உடல் கருகி உயிர் இழந்தனர். சீனாவின் கியாசூ மாகாணத்தில் உள்ள பீஜி மற்றும் சிச்சுவான் மாகாணத்தின் தின்கிங்யாபின் நகரங்களை இணைக்கும் அதிவிரைவு நெடுஞ்சாலையில் சுரங்கப்பாதை அமைக்கப்பட்டு வருகிறது.

இந்த நிலையில் சுரங்கப்பாதைக்குள் வழக்கமான கட்டுமான பணிகள் நடந்து கொண்டிருந்தது. ஏராளமான தொழிலாளர்கள் பணியில் ஈடுபட்டிருந்தனர். அப்போது சற்றும் எதிர்பாராத வகையில் சுரங்கத்துக்குள் வெடிவிபத்து நேரிட்டது. அதனை தொடர்ந்து சுரங்கம் முழுவதும் தீப்பற்றி எரிந்தது.

இதனால் அங்கு பெரும் பதற்றம் தொற்றிக் கொண்டது. தொழிலாளர்கள் அனைவரும் உயிரை காப்பாற்றி கொள்ள அலறியடித்தபடி சுரங்கத்தை விட்டு வெளியேறினர். எனினும் தீயின் கோரப்பிடியில் சிக்கி 7 பேர் சம்பவ இடத்திலேயே உடல் கருகி உயிர் இழந்தனர். மேலும் 2 பேர் பலத்த காயம் அடைந்தனர்.


மசூதிகளில் மக்களைக் கொன்ற பயங்கரவாதியின் பெயரை உச்சரிக்க மாட்டேன் -நியூசிலாந்து பிரதமர்

கிறிஸ்ட்சர்ச்,

மசூதிகளில் பயங்கரவாதத் தாக்குதலை நடத்திய பயங்கரவாதியின் பெயரை உச்சரிக்க மாட்டேன் என நியூசிலாந்து பிரதமர் ஜெசிந்தா கூறியுள்ளார்.

நியூசிலாந்தின் முக்கிய நகரங்களில் ஒன்றான கிறிஸ்ட்சர்ச் நகரில் உள்ள 2 மசூதிகளில் கடந்த வெள்ளிக்கிழமை தொழுகை நடைபெற்றபோது, மர்ம நபர்கள் திடீரென புகுந்து துப்பாக்கியால் சுட்டு தாக்குதல் நடத்தினர். இதில் 49 பேர் பலியாகினர். மேலும் பலர் பலத்த காயங்களுடன் மீட்கப்பட்டு மருத்து வமனையில் சேர்க்கப்பட்டுள்ளனர். இந்த தாக்குதலையடுத்து நியூசிலாந்து பிரதமர் ஜெசிந்தா ஆர்டன் கடும் கண்டனம் தெரிவித்திருந்தார்.

இந்நிலையில், இந்த விவகாரம் தொடர்பாக ஆலோசிப்பதற்காக பிரதமர் ஜெசிந்தா தலைமையில் சிறப்பு நாடாளுமன்றக் கூட்டம் நடைபெற்றது. கூட்ட த்தின் துவக்கத்திலேயே, அரபு மொழியில் வணக்கம் (ஸலாம்) கூறிவிட்டு ஜெசிந்தா பேசத் துவங்கினார். இதில் அவர் பேசியதாவது:

பயங்கரவாத நடவடிக்கையால் பல உயிர்களை பலி வாங்கி உள்ளான். அதனால் அவனது பெயரை கேட்கக்கூட விரும்பவில்லை. இந்த தாக்குதலில் உயிரிழந்தவர்களுக்கு மரியாதை செலுத்தும் விதமாக எம்பிக்கள் பணியாற்றுவார்கள். சட்டம் முழு வீச்சில் அவன் மீது பாயும். அவன் ஒரு பயங்கரவாதி, குற்றவாளி. ஒருபோதும் அவனது பெயரை நான் உச்சரிக்க மாட்டேன் என்றார்.


என் மூச்சு தமிழ்! என் ஆரம்பம் தமிழ்ப்பள்ளி!

ஆறாம் படிவம் என்பது மாணவர்கள் நிறைவான கல்வியறிவோடு முதிர்ச்சி பெறக்கூடிய பரந்த தளமாகும். அந்த தளத்தை சென்றடையக்கூடிய ஒரு மாணவன், சிறந்த மதிப்பெண்களை மட்டுமல்ல. உள்ளூர் பல்கலைக்கழகத் திலேயே மிக குறைந்த செலவில் தனது உயர்கல்வியை முடிப்பதற்குரிய தளத்தையும் தடத்தையும் ஏற்படுத்திக் கொடுக்கிறது என்கிறார் நாட்டில் முன்னணி பல் மருத்துவரான டாக்டர் நெடுஞ்செழியன் வேங்கு. காப்பார், ஜாலான் காப்பார், ஐந்தரை மைல் சுங்கை பூலோ தோட்டத்தில் வேங்கு - வள்ளியம்மை தம்பதியரின் ஐந்து பிள்ளைகளில், இரண்டாவது பிள்ளையான டாக்டர் நெடுஞ்செழியன் தமிழ்க்கல்வியோடு, தனது ஆறாம் படிவத்தை முடித்து, 1988 ஆம் ஆண்டு சிறந்த மதிப்பெண்களுடன் மலாயாப் பல்கலைக்கழகத்தில் பல் மருத்துவத்துறையில் சேர்ந்து நான்கு ஆண்டுகள் பயின்றவர் ஆவார். ஒரு சாமானியர் என்ற நிலையில் தனது தந்தை அறிவுறுத்திய ஒரே விஷயம் என்னவென்றால் குடும்பத்தில் ஐந்து பிள்ளைகள். இந்த ஐவரையும் கரை சேர்க்க வேண்டும்.ஐவரும் பல்கலைக்கழகம் வரையில் செல்ல வேண்டும். பட்டதாரிகளாக உருவாக வேண்டும். கடல் கடந்து உயர்க்கல்வி பயிலும் வாய்ப்பு நமக்கு இல்லை. அதற்குரிய நிலையிலும் நமது குடும்பம் இல்லை. நமக்கு இருக்கக்கூடிய ஒரே தேர்வு, இங் குள்ள பல்கலைக்கழகத்தில் உயர்க்கல்வி பயில்வதுதான். அதற்கு ஆறாம் படிவமே சிறந்த தேர்வாக இருக்க வேண்டும் என்று தனது தந்தை வேங்கு வலியுறுத்தியது, எவ்வளவு பெரிய ஆழமான உண்மை மட்டுமல்ல. பொருள் பொதிந்தவையாகும் என்று நினைவுகூர்கிறார் மலேசிய பல்மருத்துவர் சங் கத்தின் தலைவருமான டாக்டர் நெடுஞ்செழியன். நமது மாணவர்கள் எஸ்.பி.எம். தேர்வு முடித்தவுடன் அவர்கள் தனியார் கல்லூரிகள் மற்றும் தனியார் பல்கலைக்கழகங்களிலும் வெளிநாடுகளிலும் உயர் கல்வி பயில நிறைய தேர்வுகள் இருக்கலாம். தங்கள் பிள்ளைகள் விரும்பும் துறைகளில் அந்தத் தேர்வை உருவாக்கிக்கொடுக்கக்கூடிய வாய்ப்பையும் அந்தஸ்தையும் வசதியையும் இன்றைய பெற்றோர்கள் கொண்டு இருக்கலாம். ஆனால், எஸ்.பி.எம். கல்வியை முடித்த பின்னர் ஆறாம் படிவத்திற்கு ஒரு மாணவன் செல்லும் போதுதான் அதிகமான போதனைகளையும் வாழ்வியல் பண்புகளையும், நட்புறவான நல்ல நண்பர்களையும், மனித நேயமிக்க ஆசிரியர்களையும் நல்லதொரு கல்விச்சூழலையும் இதற்கு மேலாக முதிர்ச்சிக்குரிய பக்குவத்தையும் பரந்த அனுபவத்தையும் பெறுகிறான் என்பது கடந்த 1986 இல் நான் ஆறாம் படிவம் படித்த போது எனக்கு உணர்த்தியது. ஆறாம் படிவத்தில் சிறந்த மதிப்பெண்களை பெறக்கூடியசூழல் எனக்கு அமைந்தது. அந்த அளவிற்கு தரமான கல்வி வாய்ப்பை ஆறாம் படிவம் எனக்கு வழங்கியது. அது மட்டுமல்ல, ஆறாம் படிவ கல்வி தேர்ச்சி நிலை உலக அளவில் அங்கீகரிக்கப்படக்கூடியவையாகும். மலாயாப் பல்கலைக்கழகத்தில் பல் மருத்துவத்துறையில் பயிலும் வாய்ப்பு ஏற்பட்ட பின்னர், 4 ஆண்டுகளில் 8 பருவகால கல்வி பயின்றேன். ஒவ் வொரு பருவகால கல்விக்கும் தலா 700 வெள்ளியைத்தான் என் குடும்பத்தினர் செலவிட்டனர். எனது மருத்துவப்படிப்பே 5,600 வெள்ளிக்குள் முடித்துக் கொண்டேன். இதே கல்வியை உள்ளுர் தனியார் மருத்துவக்கல்லுரி அல்லது வெளிநாட்டில் பயின்று இருப்பேன் என்றால் கிட்டத்தட்ட 250,000 வெள்ளி முதல் 450,000 வெள்ளி வரையில் செலவிட வேண்டியிருந்து இருக்கும். என் குடும்பத்தில் அனைவருமே ஆறாம் வகுப்பு வரையில் பயின்றதால்தான் அனை வருமே பட்டதாரிகளாக உருவாக முடிந்தது. என் தந்தையும் தனது பிள்ளைகளை பட்டதாரிகளாக உருவாக்க முடிந்தது என்கிறார் சொந்தமாக மூன்று பல் மருத்துவக் கிளினிக்குகளை நடத்தி வரும் டாக்டர் நெடுஞ்செழியன் வேங்கு. எஸ்.பி.எம். கல்வியில் தேர்ச்சிப்பெறக்கூடிய நமது மாணவர்கள், பெரும் பொருள் செலவில் குறுகிய காலத்திலே கல்விக்குரிய பல்வகை வாய்ப்புகள் வருகின்றன என்று நினைத்து, தனியார் கல்விக்கூடங்களில் சேர்ந்து படிக்கும் நிலை இல்லாமல் தொடர் கல்வியின் மற்றொரு கரையான படிவம் ஆறு வரை தொட்டு, பொது பல்கலைக்கழகங்களில் மேற்கல்வியை தொடர்வதையே தங்களின் தேர்வாகவும் விருப்பமாகவும் இருக்க வேண்டும் என்பதையே நான் ஆணித்தரமாக வலியுறுத்த விரும்புகிறேன் என்கிறார் டாக்டர் நெடுஞ்செழியன்.


மதுபானம், சிகரெட் விலை உயரவில்லை!

2017ஆம் ஆண்டுக்கான பட்ஜெட்டில் மதுபான வகைகள் மற்றும் சிகரெட் விலைகள் உயர்த்தப்படவில்லை. இது மதுபான பிரியர்களுக்கு மகிழ்ச்சியை ஏற்படுத்தியுள்ளது. கடந்த மூன்று வருடங்களாக மதுபான வகைகளின் விலை உயர்த்தப்படவில்லை. இந்நிலையில் பிரதமர் டத்தோஸ்ரீ நஜீப் துன் ரசாக், நேற்று நாடாளுமன்றத்தில் சமர்ப்பித்த 2017 பட்ஜெட்டில் மதுபானம் மற்றும் சிகரெட் ஆகியவற்றுக்கான கலால் வரி உயர்த்தப்படுவது குறித்து எந்தவொரு அறிவிப்பும் செய்யப்படவில்லை. அவ்விரு பொருட்களின் நடப்பு விலை நிலை நிறுத்தப்பட்டுள்ளது.


சுற்று வட்டார சுகாதாரத்தில் கவனம் காட்டுங்கள்!

மக்கள் தங்கள் சுற்று வட்டார சுகாதாரத்தில் அதிக கவனம் செலுத்தும் படி கேட்டுக் கொள்ளப்பட்டுள்ளது. இங்கு கோம்பி எனப்படும் மக்கள் தொடர்பு சுகாதார நடவடிக்கை இயக்கத்தை தொடக்கி வைத்து சிறப்புரையாற்றிய மாநில ஆட்சிக் குழு உறுப்பினர் சுகாதாரத்தை மட்டுமின்றி வட்டார பாதுகாப்பு சமூக பிரச்சினைகளை களைவதிலும் இயக்கம் செயல்பட வேண்டும். மக்கள் அதிக ஈடுபாடு காட்டும் வகையில் இந்த இயக்கம் செயல் படும் எனும் நம்பிக்கை தெரிவித்த அவர் குறிப்பாக அதிகரித்து வரும் ஏடிஸ் கொசுக்களை துடைத்தொழிக்க இயக்கம் அதிக பங்காற்றும் அதே வேளையில் பொது மக்களும் முழு ஒத்துழைப்பு நல்க வேண்டும் என கேட்டுக் கொண் டார். பொது நடவடிக்கைகளை மேற்கொள்ள இளையோரை அதிகம் கவரும் வகையில் நடவடிக்கை அமைந்திருக்க வேண்டும் என கேட்டுக் கொண்ட ஆர். வித்யானந்தன் தாமான் நேசாவில் அமைந்திருக்கும் இந்த இயக்கத்திற்கு தாமான் நேசா குடியிருப்பாளர்களும் முழு ஆதரவு வழங்க வேண்டும் என கேட்டுக் கொண்டார். இந்த இயக்கத்தின் தலைவர் ஏ.கே.முருகன் தலைமையில் நடைபெற்ற இந்த தொடக்க நிகழ்வில் சுகாதார அதிகாரி டாக்டர் பட்ருல் இஷயாம், தீயணைப்பு மீட்புத் துறை அதிகாரி சி.கேசவன் ஆகியோரும் தங்கள் இலாகாவழி மேற்கொள்ளப்பட்டு வரும் நடவடிக்கைகள் குறித்து விளக்கினர்.


அறிவியல்துறையில் திமியாங் ரெஞ்சோங் தோட்டத்தமிழ்ப்பள்ளி சாதனை

பாகோ அறிவியல் ஆற்றல் எட்டாத கனியாக ஒரு காலத்தில் தமிழ்ப் பள்ளி மாணவர்களுக்கு இருந்து வந்த வேளையில் இன்று நிலைமை மாறி அறிவியல் தமிழ்ப் பள்ளி மாணவர்களுக்கே சொந்தம் என்பதுபோல் தமிழ்ப் பள்ளி மாணவர்கள் இன்று பல அரிய சாதனைகளை புரிந்து வருகின்றனர். அவ்வகையில் குறைந்த மாணவர்களைக் கொண்ட பாகோ திமியாங் ரெஞ்சோங் தோட்டத் தமிழ்ப்பள்ளி மாணவர்கள் ஜொகூர் மாநில இளம் ஆய் வாளர்களின் அறிவியல் விழாவின் ஏ பிரிவில் தங்களின் கண்டுபிடிப்பை அறிமுகப்படுத்தி முதல்நிலையில் வந்ததுடன் அடுத்த ஜூன் மாதம் 17 மற்றும் 18ஆம் தேதிகளில் தலைநகரில் நடைபெறும் தேசிய நிலையிலான இளம் ஆய்வாளர்கள் அறிவியல் விழா போட்டியில் பங்கு கொள்ளும் வாய்ப்பை பிரகாசப் படுத்திக் கொண்டுள்ளனர். போட்டியில் பள்ளி மாணவர் களான ஜி.தாகேஸ்வரராஜ், ஜி.தேவதர்ஷிணி, சி.மதுமிதா மற்றும் வி.ரவியாகாஷ் ஆகியோர் 'பொருண்மையும் வேகமும்' எனும் கருவில் பொருண்மைக்கும் வேகத்திற்கும் இடையே உள்ள தொடர்பை ஆராய்ந்து அதனை சிறப்பாக செய்து காட்டியதன் வழி ஏ பிரிவு வெற்றி யாளர்களாக வாகை சூடினர். இதனிடையே அந்த வெற்றியைக் கொண்டாடும் வகையில் பள்ளியில் நடந்த போட்டியில் பங்கு கொண்ட மாணவர்களுக்கும் அவர்களுக்கு கைகொடு த்த ஆசிரியர்களுக்கும் பாராட்டுக்கள் குவிந்தன.பள்ளி மாணவர்களின் சாதனை பள்ளிக்கும், பள்ளி குடும்பத்தின ருக்கும் பெருமை சேர்த்துள்ளதாக பள்ளி தலைமையாசிரியை த.லோகாம்பாள் குறிப்பிட் டார்.இந்த வெற்றி பள்ளி மாணவர் களுக்கு உத்வேகத்தை தந் துள்ளது. மாணவர்களின் அறி வியல் ஆற்றல் மற்ற மாணவர்களையும் ஊக்குவிக்க வழி ஏற்படுத்தித் தந்துள்ளதாக குறிப்பிட்ட த.லோகாம்பாள் பள்ளி ஆசிரியர்களுக்கும் உற்சாகத்தைத் தந்துள்ளதாக குறிப்பிட்டார். பெற்றோர்களும் மாணவர்களின் வெற்றியில் பங்கு கொண்டு பரவசமடைந்தனர்.


ஈப்போவில் பொது மக்களைக் கவரும்  55 அடி உயர மாபெரும் கிறிஸ்துமஸ் மரம்

கிறிஸ்துமஸ் பண்டிகையை முன்னிட்டு ஈப்போவில் உள்ள சுமார் 115 ஆண்டு காலப் பழைமை வாய்ந்த லூர்து மாதா தேவாலய வளாகத்தில்

அமைக்கப்பட்டுள்ள மாபெரும் கிறிஸ்துமஸ் மரம் அனைவரையும் கவர்ந்து வருகிறது.

சுமார் 20,000 வெள்ளி செலவில் இந்த பிரமாண்டமான கிறிஸ்துமஸ் மரம் உருவாக்கப்பட்டுள்ளது. தேவாலயத்தில் உறுப்பியம் பெற்றுள்ள இளைஞர்கள் ஒன்று திரண்டு இதனை உருவாக்கியுள்ளனர் என

இதற்கு முன்னோடியாக விளங்கிய ஒருங்கிணைப்பாளர் அலெக்சாண்டர் ஜோசப் கூறினார்.

இதன்

உயரம் 55 அடி. அகலம் 20 அடி. கடந்த 2017 இல் இதனை தயார் செய்வதற்கு ஒரு மாதம் பிடித்ததாக அவர் சொன்னார்.

கிறிஸ்துமஸ் தொடங்கி மூன்று வாரங்கள் வரையில் இது

தேவலாய வளாகத்தில் பொதுமக்களின் பார்வைக்கு வைக்கப்படும்.

ஜாலான் சிலிபின் பிரதான சாலையில் லூர்து மாதா தேவாலயம் அமைந்துள்ளதால் இது அனைவரின் கவனத்தையும் ஈர்த்து வருகிறது.

நாட்டில் உள்ள தேவாலயங்களில் வரலாற்றுப்பூர்வ ஆலயமாக இது விளங்கி வருகிறது என்று இந்த தேவலாயத்தில் உறுப்பியம் பெற்றுள்ள நாடறிந்த எழுத்தாளர் அன்னக்கிளி ராசையா கூறினார். இந்த தேவாலயம் 1905 ஆம் ஆண்டு இங்கு தோற்றுவிக்கப்பட்டது என்பது குறிப்பிடத்தக்கது.


சசிகலாவின் மறுசீராய்வு மனு இன்று விசாரணைக்கு எடுத்துக்கொள்ளப்படாது

வருமானத்துக்கு அதிகமாக ரூ.66 கோடியே 66 லட்சத்துக்கு சொத்து சேர்த்ததாக தொடரப்பட்ட வழக்கில் மறைந்த தமிழக முதல்-அமைச்சர் ஜெய லலிதா, சசிகலா, அவரது உறவினர்கள் இளவரசி, சுதாகரன் ஆகியோருக்கு பெங்களூரு தனிக்கோர்ட்டில் தலா 4 ஆண்டு சிறை தண்டனை விதிக்கப் பட்டது. அத்துடன் ஜெயலலிதாவுக்கு ரூ.100 கோடி அபராதமும், மற்ற 3 பேருக்கும் தலா ரூ.10 கோடி அபராதமும் விதிக்கப்பட்டது.இதை எதிர்த்து அவர் கள் கர்நாடக ஐகோர்ட்டில் மேல்முறையீடு செய்ததில், அந்த வழக்கை விசாரித்த நீதிபதி குமாரசாமி 4 பேரின் தண்டனையையும் ரத்து செய்து உத்தர விட்டார். இதை எதிர்த்து கர்நாடக அரசு மற்றும் தி.மு.க. பொதுச்செயலாளர் க. அன்பழகன் தாக்கல் செய்த மேல்முறையீடு மனுக்களை விசாரித்த சுப்ரீம் கோர்ட்டு நீதிபதிகள் பினாகி சந்திரகோஷ், அமிதவராய் ஆகியோர் கீழ்க்கோர்ட்டு விதித்த தண்டனையை உறுதிசெய்து தீர்ப்பு வழங்கினர்.ஜெயலலிதா மறைவைத் தொடர்ந்து, அவர் விடுவிக்கப்பட்டார். சசிகலா, இளவரசி, சுதாகரன் ஆகியோருக்கு விசாரணை நீதிமன்றத்தின் தீர்ப்பு உறுதி செய்யப்பட்டு, அவர்கள் பெங்களூரு பரப்பன அக்ரஹாரா சிறையில் அடைக்கப்பட்டனர். இந்த நிலையில் சசிகலா, இளவரசி, சுதாகரன் ஆகியோர் சார்பில் சுப்ரீம் கோர்ட்டில் மறுஆய்வு மனு தாக்கல் செய்யப்பட்டது. சசிகலா உள்ளிட்டவர்கள் தரப்பில் தாக்கல் செய்யப்பட்டுள்ள இந்த மறு ஆய்வு மனுவை சுப்ரீம் கோர்ட்டில் இன்று நீதிபதிகள் ரோகின்டன் பாலி நாரிமன், அமிதவராய் ஆகியோர் விசாரிப்பதாக தெரிவிக்கப்பட்டு இருந்தது. இந்த நிலையில், ரோகிண்டர் பாலி பரிமன் இந்த மறு ஆய்வு மனுவை விசாரிக்க சசிகலா தரப்பில் ஆட்சேபம் தெரிவிக்கப்பட்டதையடுத்து, சசிகலா மறு ஆய்வு மனு இன்றைய வழக்கு விசாரணைப்பட்டியலில் இருந்து நீக்கப்பட்டுள்ளது. வேறு அமர்வு மற்றொரு நாளில் சசிகலாவின் மறு ஆய்வு மனுவை விசாரிக்கும் என தகவல்கள் கூறுகின்றன.


அம்னோ-பாஸ் ஒத்துழைப்பு - அதிகாரப்பூர்வ அறிவிப்பு

கோலாலம்பூர்,

அம்னோவும் பாஸ் கட்சியும் அவற்றின் அரசியல் ஒத்துழைப்பை நேற்று அதிகாரப்பூர்வமாக அறிவித்துள்ளன.சம்பந்தப்பட்ட இரு கட்சிகளும் ஒத்துழைப்பு ஒப்பந்தம் செய்து கொண்டுள்ளன. அரசியல் அரங்கில் குறிப்பாக இடைத் தேர்தல்களில் முஸ்லிம்கள், மலாய்க்காரர்களை ஒன்றுபடுத்தும் வகையில் நிபந்தனை ஏதுமின்றி பணியாற்றுவோம் என அம்னோ துணைத்தலைவர் டத்தோஸ்ரீ முகமட் ஹசான் கூறியுள்ளார்.நாடாளுமன்றத்தில் ஒரு பிரதான குழு வும் எதிர்க்கட்சிகளும் இருக்கும்.

Read More: Malaysia Nanban Tamil Daily on 6.3.2019


இந்தியர்களின் உரிமைகளை  மீட்டெடுக்கும் பத்திரிகையின்  குரல்வளையை நெரிக்காதீர்!

மலேசிய நண்பனுக்கு எதிராக விஷமத்தனமான பிரச்சாரங்களைச் செய்து, அதன் குரல் வளையை நெரிக்க எந்தவொரு தரப்பும் முயற்சிக்கக் கூடாது. அவ்வாறு செய்வது தமிழுக்கு மட்டுமல்ல, சமுதாயத்திற்கே செய்யும் பெரும் துரோகமாகும் என்று சமூக சேவையாளர் ஏ.கே.இராமலிங்கம் கண்டித் துள்ளார். கடந்த சில தினங்களாக புலனம் மற்றும் முகநூலின்வழி மலேசிய நண்பனுக்கு எதிராக மேற்கொள்ளப்பட்டு வரும் அவதூறு பிரச்சாரங்கள் கண் டனத்திற்குரியதாகும். பத்திரிகை என்பது சமுதாயத்தின் கண்ணாடியாகும். சமுதாயப் பிரச்சினைகளை கண்ணாடி போல் பிரதிபலிப்பதும் சமுதா யத் திற்கு கொண்டு செல்வதும் பத்திரிகைதான். சமுதாயத்திற்கு செய்ய வேண்டிய கடமைகளை செய்யத் தவறும்போதும் தட்டிப் பெற வேண்டிய உரிமை களை தவறவிடும்போதும் அவற்றை சமுதாய நாதமாக குரலாக மக்களிடம் கொண்டு சேர்ப்பதிலும் உரிமைக் குரலை எழுப்புவதிலும் மலேசிய நண்பன் பிரதான பங்களிப்பை வழங்கி வருவதை மனசாட்சியுள் ளவர்கள் அறிவார்கள். அப்படிப்பட்ட மலேசிய நண்பனை கீழறுப்பு செய்யும் நோக்கில் மொட்டைத் தலைக்கும் முழங்காலுக்கும் முடிச்சு போட்டு அவதூறு பிரச்சாரங்களை வாட்ஸ் ஆப் மூலம் பரப்பிவரும் கும்பல்கள் தங்களின் சுயநலத்திற்காக இத்தகைய கீழறுப்பு வேலையை செய்து வருகின்றன என்பது வெள்ளிடை மலை யாகும். இதுவரையில் சமுதாயம் இழந்தது போதும். இனி எதனையும் இழக்கக் கூடாது என்பதற்காகவே சமுதாயப் பிரச்சினைகளை முன்னெடுத்து வரும் மலே சிய நண்பன் தொடர்ந்து துணிச்சலாக தனது நெஞ்சுரமிக்க கருத்தை சமுதாயத்திற்கு கொண்டு சேர்த்து, விழிப்புணர்வை ஏற்படுத்த வேண்டும். அதன் சமுதாயப் போராட்டம் தொடர்வதற்கு இந்தியர்கள் எப்போதுமே துணை நிற்பர் என்று இராமலிங்கம் ஓர் அறிக்கையில் தெரிவித்துள்ளார்.


ஈஃபிள் டவருக்கு பயங்கரவாத அச்சுறுத்தல் !

பயங்கரவாதிகளின் தொடர் அச்சுறுத்தல் காரணமாக ஈஃபிள் டவரை சுற்றி 8 அடி உரத்தில் வலிமையான கண்ணாடி சுவர் எழுப்ப இருப்பதாக அதிகாரிகள் தெரிவித்துள்ளனர். பிரான்சின் தனிச்சிறப்புகளில் ஒன்றாக தலை நிமிர்ந்து நிற்கும் ஈஃபிள் கோபுரத்தை அடுத்த தலைமுறையும் கொண்டாடும் பொருட்டு அரசு இந்த முடிவுக்கு வந்துள்ளது.அதன்படி தற்போது போடப்பட்டிருக்கும் உலோக வேலிகள் அனைத்தையும் அகற்றிவிட்டு அங்கு கண்ணாடி சுவர் எழுப்ப திட்டமிட்டுள்ளதாக பாரிஸ் நகர மேயர் அலுவகம் தெரிவித்துள்ளது. குறித்த அதிரடி திட்டத்திற்காக 20 மில்லியன் யூரோ செலவாகும் என்று வல்லுநர்களால் கணிக்கப்பட்டுள்ளது. உரிய அனுமதி கிடைத்ததும் இந்த ஆண்டு இறுதியில் அதற்கான பணிகள் துவங்கவும் திட்டமிட்டு வருகின்றனர். கடந்த 2015 ஆம் ஆண்டு நவம்பர் மாதம் நடந்த பயங்கரவாத தாக்குதலை அடுத்து தலைநகர் பாரிஸ் உச்சகட்ட பாதுகாப்பு வலையத்தில் உள்ளது. குறித்த தாக்குதல் சம்பவத்தில் அப்பாவி பொதுமக்கள் 130 பேர் பரிதாபமாக உயிரிழந்துள்ளனர். இதனையடுத்து கடந்த யூலை மாதம் கொண்டாட்டத்தில் இருந்த மக்கள் கூட்டத்தின் மீது பயங்கரவாத ஆதரவாளர் ஒருவர் லொறியை செலுத்தி 86 பேர் உடல் நசுங்கி இறக்க காரணமானார். இந்த நிலையில் 2016-ம் ஆண்டு பாரிஸ் நகரில் நடந்த யூரோ கால்பந்து போட்டிகளின் போது, ஈஃபில் கோபுரத்தைச் சுற்றி உலோக வேலிகள் அமைக்கப்பட்டது. தற்போது திட்டமிட்டுள்ள அந்த கண்ணாடி சுவர் எழுப்புவதால் 3 வகையான நோக்கத்தை பூர்த்தி செய்ய முடியும் என்று அதிகாரிகள் நம்புகின்றனர். ஈஃபிள் கோபுரத்தை அழகு படுத்துவது, பாதுகாப்பு நடவடிக்கைகளை எளிதாக்குவது மற்றும் பார்வையாளர்கள் உள்ளிட்ட பாதுகாப்பு அதிகாரிகளை அச்சுறுத்தல்களில் இருந்து காப்பது என மேயர் அலுவலக அதிகாரிகள் தெரிவித்துள்ளனர்.


அடிக்கல் நாட்டு விழா செய்து 6 ஆண்டுகள் கடந்து விட்டன.

(எஸ்.எஸ்.பரதன்) செரண்டா,

விரைவில் செரண்டாவில் தமிழ்ப்பள்ளி கட்டப்படும் என்று கடந்த 2012 ஆம் ஆண்டு அப்பள்ளிக்கான முதல் அடிக்கல் நாட்டு விழா முன்னாள் துணைப் பிரதமர் டான்ஸ்ரீ மொகிதீன் யாசினால் நிறைவு செய்யப்பட்ட நாளிலிருந்து இன்று வரை அப்பள்ளி கட்டப்படாதது குறித்து இவ்வட்டாரத்திலுள்ள இந்திய பெற்றோர்கள் பெரும் ஏமாற்றம்  அடைந்துள்ளனர்.

இங்கு தமிழ்ப்பள்ளியைக் கட்டுவதற்கு யூ.எம்.டபள்யூ. நிறுவனம் 2 ஏக்கர் நிலத்தை இலவசமாக வழங்கியதோடு, மத்திய அரசாங்கம் வெ. 64 லட்சமும் வழங்கியிருந்தது. ஆண்டுகள் ஆறு கடந்தும் பள்ளிக் கட்டடம் எழுந்த பாடில்லை. முதல் அடிக்கல் நாட்டு விழா 2012இல் நடந்து எந்தவொரு கட்டுமானப் பணிகளும் ஆரம்பிக்கப் படவில்லை. தொடர்ந்து 2015இல் துணைக் கல்வியமைச்சர் டத்தோ ப.கமலநாதன் இரண்டாவது முறையாக அடிக்கல் நாட்டி னார். ஆரம்பக் கட்ட வேலையாக சில சிமெந்தி தூண்கள் மட்டுமே ஏற்றம் கண்டதோடு கட்டுமானப் பணிகள் நிறுத்தப்பட்டுள்ளன.

Read More: Malaysia Nanban News Paper on 12.12.2017


16 ஆவது LAKSANA அறிக்கை

காலாலம்பூர், ஆக. 16-

பந்துவான் சாரா ஹீடுப்  (ஆகுஏ) திட்டத்தின் கீழ் உதவிகளைப் பெறும் அங்கீகாரம் பெற்றுள்ள, ஆனால் அத்தொகையை இன்னும் பெறாதவர்கள் 2020 டிசம்பர் 31 வரையில் ஏதேனும் பி.எஸ்.என். வங்கிக் கிளைகளில் அத்தொகையைப் பெற்றுக்கொள்ளலாம்.

பி.எஸ்.எச். 2020க்கான மேல் முறையீட்டு விண்ணப்பங்களை 2020 ஆகஸ்ட் 7 ஆம் தேதி தொடங்கி செப்டம்பர் 7 வரையில் சமர்ப்பிக்கலாம்.  இந்த விண்ணப்பங்களுக்கு கட்டணங்கள் கிடையாது.

பொதுமக்களுக்கு நினைவூட்டல்

 பி.எஸ்.எச். அதிகாரிகள் வாயிலாகவோ அல்லது தனிநபர் மூலமாகவோ கைப்பேசி வழியாக பி.எஸ்.எச். பதிவுச் சேவையை மலேசிய உள்நாட்டு வருமான வாரியம் (LHDNM) வழங்குவது இல்லை என்பது பொதுமக்களுக்கு நினைவூட்டப்படுகிறது. முகநூல் மற்றும் இதர சமூக வலைத்தளங்களில் வெளியாகியிருப்பதாகக் கூறப்படும் வாட்ஸ் அப் அல்லது தொலைப்பேசி எண்கள் வாயிலாக இது குறித்து LHDNM பதில் சொல்லாது, அதில் யாரும் தொடர்பு கொள்ள மாட்டார்கள்

தெனாகா நேஷனல் பெர்ஹாட் உடன் இணைந்து மலேசிய அரசாங்கம் சிறப்பு மின்கட்டணச் சலுகைகளை பொதுமக்களுக்கு வழங்குகின்றது.  2020 ஜூலை 31 வரையில் இச்சலுகையின் மொத்த மதிப்பு ரி.ம. 56 கோடியே 66 லட்சமாகும். இதில், ரி.ம. 36 கோடியே 45 லட்சம் பொதுமக்களுக்கும் (7.66 மில்லியன் பேர்) ரி.ம.20 கோடியே 21 லட்சம் தொழில்துறைச் சார்ந்தவர்களுக்கும் (1.44 மில்லியன்) வழங்கப்பட்டுள்ளது.

 ஊதிய உதவித் தொகை

 2020 ஜூலை 31 வரையில் ஊதிய உதவித் திட்டத்தின் கீழ் மொத்தம் ரி.ம.899 மில்லியன் அங்கீகரிக்கப்பட்டுள்ளது. இதன் மூலம் 26 லட்சம் பேர் (முந்தைய எண்ணிக்கை 25 லட்சத்து 80 ஆயிரம்) நன்மை அடைந்துள்ளனர்.

 கடனை திருப்பிச் செலுத்தும் அவகாசம்

 2020 இல் தங்கள் வேலையை இழந்து, புதிய வேலை கிடைக் காதவர் களுக்கு 2020 செப்டம்பர் 30 ஆம் தேதிக்குப் பிறகு மூன்று மாதங்களுக்கு அவகாசம் நீட்டிக் கப்படுகிறது. இந்த 3 மாதத்திற்குப் பிறகு தனிநபர்களின் நிலைமையைப் பொறுத்து வங்கிகளால் நீட்டிக்கப்படலாம். இன்னும் வேலை செய்கின்ற, ஆனால் தங்கள் சம்பளம் குறைக்கப்பட்ட பணியாளர்கள் கடன் வகையைப் பொறுத்து, குறைக்கப்பட்ட சம்பளத்திற்கு ஏற்ப மாதா மாதம் வங்கிக்குச் செலுத்தும் தொகை குறைக்கப்படலாம்.

இ.பி.எப்.
iLestari
 திட்டம்

 2020 ஏப்ரல் முதல் ஜூலை மாதம் வரை வெளியான மொத்தத் தொகை ரி.ம.571 கோடி. (ஒரு வாரத்திற்கு முன்பிருந்த ரி.ம.566 கோடியை விட இது அதிகமாகும்). மொத்தம் 45 லட்சம் பெறுநர்கள் நன்மை அடைந்தனர். பணியிலிருந்து ஓய்வுபெறுபவர்களுக்கு ஆலோசனை வழங்கும்
சேவையையும் இ.பி.எப். இலவசமாக வழங்குகிறது.
https://www.kwsp.gov.my/ms/member/retirement-advisory-service
எனும் அகப்பக்கத்தில் பொதுமக்கள் இதன் விவரங்களைப் பெறலாம்.

 டாக்சி ஓட்டுநர்கள்

 முதல் கட்டத்தின் கீழ், 29,665 டாக்சி ஓட்டுநர்களுக்காக ரி.ம. 1 கோடியே 78 லட்சம் தொகையை அரசாங்கம் வழங்கியுள்ளது. 2 ஆவது கட்டத்தின் கீழ், 4,814 டாக்சி ஓட்டுநர்களுக்கு 2020 ஜூலை 22 ஆம் தேதி முதல் உதவித் தொகை வழங்கப்பட்டு வருகிறது. 2020 ஜூலை 31 வரையில் 1,376 பேருக்கு ரி.ம. 825,000 வழங்கப்பட்டுள்ளது.

 சுற்றுலா வழிகாட்டிகள்

 2020 ஜூலை 31 வரையில் மொத்தம் 7,570 சுற்றுலா வழிகாட்டிகள் (முந்தைய எண்ணிக்கை 7,547 பேர்) மொத்தம் ரி.ம. 45 லட்சத்து 40 ஆயிரத்தைப் பெற்றுள்ளனர். இத்தொகை முந்தைய தொகையான ரி.ம. 45 லட்சத்து 30 ஆயிரத்தை விட அதிகமாகும்.


திவாகரனுக்கு அ.தி.மு.க.வில் எந்த பொறுப்பும் இல்லை: நாஞ்சில் சம்பத்

நாகர்கோவில், அ.தி.மு.க. அம்மா அணியின் பேச்சாளர் நாஞ்சில் சம்பத் தினகரனை சென்னையில் சந்தித்து ஆலோசனை நடத்தினார். இது தொடர்பாக அவர் நிருபர்களிடம் கூறியதாவது:- அ.தி.மு.க.வின் பொதுச்செயலாளர் சசிகலா. அவரால் நியமிக்கப்பட்டவர் துணை பொதுச்செயலாளர் தினகரன். இவர்கள்தான் கட்சியில் எந்த மாற்றத் தையும் கொண்டு வரும் அதிகாரம் படைத்தவர்கள். இவர்களை தவிர அமைச்சர் ஜெயக்குமாரோ, முன்னாள் முதல்-அமைச்சர் ஓ. பன்னீர் செல்வமோ கட்சியில் மாற்றத்தை கொண்டு வர முடியாது. கழக தொண்டர்களால் முழு மனதுடன் ஏற்றுக்கொள்ளப்பட்ட தினகரனை தினமும் அ.தி.மு.க. எம்.எல். ஏ.க்கள் சந்தித்து வருகிறார்கள். நேற்று முன்தினம் ஈரோடு கிழக்கு தொகுதி எம்.எல்.ஏ. தென்னரசு, தினகரனை சந்தித்தார். இன்று காலை மொடக்குறிச்சி தொகுதி எம்.எல்.ஏ. சுப்பிரமணியன் சந்தித்துள்ளார். சட்டசபை கூட்டத்தொடர் முடியும் முன்பு அனைத்து எம்.எல்.ஏ.க்களும் தினகரனை சந்திப்பார்கள். திவாகரனுக்கு கட்சியில் எந்த பொறுப்பும் இல்லை. தினகரன், உறவினர் என்ற முறையில் அவருடன் நல்ல தொடர்பில் இருக்கிறார்.இப்போது நடந்து வரும் எடப்பாடி பழனிசாமி ஆட்சி நன்றாக நடக்கிறது. அ.தி.மு.க.வின் அனைத்து எம்.எல்.ஏ.க்களும் ஒன்றாகவே இருக்கிறார்கள். எங்களுக்குதான் இரட்டை இலை சின்னத்தை ஒதுக்க வேண்டும். உள்ளாட்சி தேர்தலை எதிர்கொள்ள நாங்கள் தயங்கவில்லை. ஆனால் தேர்தல் கமி‌ஷன் உள்ளாட்சி தேர்தலை நடத்த தயக்கம் காட்டுவது ஏன்? என்று தெரியவில்லை. ஜெயலலிதா மறைவிற்கு பிறகு ஓ. பன்னீர்செல்வத்தின் பின்னால் மக்கள் இருப்பதாக ஊடகங்கள் மிகைப்படுத்தி செய்தி வெளியிட் டனர். இப்போது ஓ. பன்னீர்செல்வம் தமிழகத்தில் சுற்றுப்பயணம் செய்து வருகிறார். அவருடன் பொன்னையன், பி.எச். பாண்டியன், பாண்டியராஜன், செம்மலை ஆகிய 4 பேர் மட்டுமே உள்ளனர். பொதுக்கூட்டத்தில் பங்கேற்க கூலிக்கு ஆள் பிடித்து வருகிறார்கள். ஆகஸ்ட் 5-ந்தேதிக்கு பிறகு தினகரன் மாநிலம் முழுவதும் சுற்றுப்பயணம் செய்து தொண்டர்களை சந்திக்கஉள்ளார். அந்த சம்பவம் வரலாற்று முக்கியத்துவம் வாய்ந்த பயணமாக இருக்கும். அரசியல் திருப்பு முனையை ஏற் படுத்தும்.இந்த கூட்டங்களில் பங்கேற்க முதல்-அமைச்சர் எடப்பாடி பழனிச்சாமிக்கு அழைப்பு அனுப்புவோம். அதில் பங்கேற்பதும், புறக்கணிப்பதும் அவ ரது விருப்பம்.” இவ்வாறு அவர் கூறினார்.


'தமிழ் தெரியாத தலைமுறைகள்'.. பொன்.ராதாகிருஷ்ணன் சாடல்

தமிழ் தெரியாத தலைமுறைகளை உருவாக்கியது திராவிடக் கழகங்கள் தான் என்று மத்திய இணையமைச்சர் பொன்.ராதாகிருஷ்ணன் தெரிவித்துள்ளார். இந்தித் திணிப்பு மற்றும் நீட் தேர்விற்கு எதிராக நேற்று தமிழகம் முழுவதும் தி.மு.க சார்பில் கருத்தரங்கம் நடைபெற்றது. அந்த கருத்தரங் கங் களில் மத்திய அரசின் இந்தித் திணிப்பு நடவடிக்கையில் ஈடுபட்டு வருகிறது என்று விவரித்தனர். வேலூரில் நடைபெற்ற கருத்தரங்கத்தில் தி.மு.க செயல்தலைவர் மு.க.ஸ்டாலின் கலந்து கொண்டார். அவர் மத்திய அரசிற்கு எதிராக கடுமையான கண்டனங்களை பதிவு செய்தார். இந்த நிலையில் மு.க.ஸ்டாலினுக்கு பதில் அளிக்கும் வகையில் பொன்.ராதாகிருஷ்ணன் பதில் அளித்துள்ளார்.


ஒரு தமிழ்ப்பள்ளிக்கூடம் கட்டுவதற்கு 10 ஆண்டுகளா?

பங்கோர் தீவின் கடலோரம் கட்டப்பட்டுள்ள தேசிய மாதிரி ஆரம்பத் தமிழ்ப்பள்ளிக்கு மாற்று இடமான நிலத்தை மாநில அரசாங்கம் பணம் போட்டு வாங்கி பத்தாண்டுகள் ஆகியும் அப்பள்ளிக்கு புதிய இடத்தில் புதிய கட்டடம் இன்னும் எழுப்பப்படாதது ஏன் என்று அப்பகுதி வாழ் மக்கள் கேள்வி எழுப் புகின்றனர். நூற்றுக்கும் மேற்பட்ட மாணவர்கள் பயிலும் அப்பள்ளிக்கூடம் 1953-இல் நிர்மாணிக்கப்பட்டது. கடற்கரையோரம், பத்ர காளியம்மன் ஆலயத்தின் அருகே உள்ளது. எனினும், கடல் அருகில் இருப்பதால் அது எழுப்பப்பட்டிருக்கும் நிலம் உப்பு நீரில் அரிக்கப்பட்டு வருகிறது. இதன் அபாயத்தை கருத்தில் கொண்டு, மாநில மந்திரி புசார் டத்தோஸ்ரீ டாக்டர் ஜம்ரி அப்துல் காதிர் இப்பள்ளிக்கூடத்திற்கு மாற்று நிலம் அவசியம் என்று ஆலோசனை கூறியிருக் கிறார். 2008-இல் பக்காத்தான் பிடியின் கீழ் மாநில அரசாங்கம் இருந்ததால், மாநில சட்டமன்ற உறுப்பினர் ஏ.சிவநேசன் முயற்சியில் மஞ்சோங் வட் டாரத்தில் ஒரு நிலம் அடையாளம் காணப்பட்டது. ஆனால், 2009-இல் ஏற்பட்ட திடீர் அரசியல் மாற்றத்தின் காரணமாக மாநிலம் மீண்டும் தேசிய முன்னணி வசம் மாறியது. அதன் பிறகு, இத்தமிழ்ப் பள்ளிக்கூட விவகாரம் குறித்து சட்டமன்றத்தில் எதிர்க்கட்சியினர் கேள்வி எழுப்பியபோது, முன்பு அடையாளம் காணப்பட்ட நிலம் மலையோரம் இருப் பதால் அது சாத்தியமாகாது என்று ஜம்ரி பதில் கூறியிருக்கிறார். அரசாங்கம் ஒரு நிலத்தை அடையாளம் கண்டு தனியாரிடமிருந்து வாங்க வேண்டும் என்று அவர் தெரிவித்திருக்கிறார். அதன்படி, 2010-இல் நிலமும் வாங்கப்பட்டுள்ளது. ஆனால், இன்று வரையில் அங்கு ஒரு செங்கல் கூட நகர்த்தப்படவில்லை. கட்டடம் இப்போது கட்டப்படும், அப்போது கட்டப்படும் என்று கடித பரிமாற்றம் இருந்து கொண்டுதான் இருக்கிறது. இப்பள்ளிக்கூடத்தை நிர்மாணிப்பதற்காக சுமார் 10 ஆண்டுகளாக முயற்சிகள் மேற்கொள்ளப்பட்டு வருவது இங்கு குறிப்பிடத்தக்கது.ஆகக்கடைசியாக, 2017 பிப்ரவரி 23-ஆம் தேதியிடப்பட்ட ஒரு கடிதம் வெளியாகியுள்ளது. மஞ்சோங் மாவட்டம், லுமூட் வட்டாரத்தில் சுமார் 1.1643 ஹெக்டர் (2.8771 ஏக்கர்) பரப்பளவிலான நிலம் பெறப்பட்டுள்ளதை இது உறுதிப்படுத்துகிறது. டத்தோஸ்ரீ ஜி.பழனிவேல் ம.இ.கா. தேசியத் தலைவராக இருந்த போது அப்பள்ளிக்கூடத்தை கட்டுவதற்கான ஒதுக்கீட்டையும் பெற்றுக்கொடுத்துள்ளார். இதை டத்தோஸ்ரீ ஜம்ரியே உறுதிப்படுத்தியிருப்பதாக அறியப்படுகிறது.இன்றையச் சூழலில், பழனிவேல் பதவியில் இல்லை. அந்த இடத்தில் டத்தோஸ்ரீ டாக்டர் எஸ்.சுப்பிரமணியம் இருக்கின்றார். கல்வி துணை அமைச்சராக டத்தோ பி.கமலநாதன் பொறுப்பேற்றிருக்கிறார். இதுவரை நம் இந்திய சமு தாயத்துக்கு இல்லாத ஒரு வாய்ப்பு இந்த கல்வி துணை அமைச்சர் பதவி. ஆனால், அது இருப்பதும், இல்லாததும் ஒன்றுதான் என்று நினைக்கத்தோன்று வதாக பங்கோர் தீவின் இந்தியர்கள் கருத்து கூறுகின்றனர். பங்கோர் தமிழ்ப்பள்ளிக்கூட மாற்று கட்டடத்திற்காக மாநில அரசாங்கம் நிலம் வாங்கியிருப்பதை நாங்கள் வரவேற்கிறோம், நன்றி சொல்கிறோம். ஆனால், இன்று பத்து ஆண்டுகள் ஆகிவிட்ட நிலையில் இன்னமும் அதற்கான நடவடிக்கைகள் எடுக்கப்படாதது ஏன்? ஒரு தமிழ்ப்பள்ளிக்கூடத்தை கட்டுவதற்கு இவர்களுக்கு என்ன பத்து ஆண்டுகள் வேண்டுமா? இனி எப்போது அதை கட்டி முடிக்கப்போகிறார்கள் என்று அவர்கள் கேள்வி எழுப்புகின்றனர். இதை மலேசிய நண்பனின் கவனத்திற்கும் அங்குள்ள மக்கள் கொண்டு வந்துள்ளனர். சட்டமன்றத்தில் இது பற்றி கேள்வி எழுப்பப்படும் போதெல்லாம், வேலை நடக்கும், கட்டுவோம், கல்வி அமைச்சிடமிருந்து பதிலுக்காக காத்திருக் கிறோம் என்றுதான் சாக்குப்போக்கு சொல்லப்படுகிறதே தவிர செயலில் ஒன்றையும் காணோம் என்று அவர்கள் தங்கள் மனக்குறையை வெளிப் படுத்தினர். அப்பள்ளிக்கூட மாணவர்களின் கல்வியாற்றல் மிகச்சிறப்பாக இருப்பதாகவும் அவர்கள் தெரிவித்தனர். தலைமை ஆசிரியர் பாக்கியநாதன் தலைமையில் தங்கள் பிள்ளைகள் திறமைசாலிகளாக இருப்பதை சுட்டிக்காட்டிய பெற்றோர், பள்ளிக்கூடத்திற்கு மாநில அரசாங்கம் உறுதியளித்துள்ளதை போல புதிய நிலத்தில் புதிய கட்டடம் வேண்டும் என குறிப்பிட்டனர். இப்பள்ளிக்கூடத்திற்கு மாற்று இடம் அவசியம் என்பதை உணர்ந்த காரணத்தினால்தான் மாநில அரசாங்கமே இதில் இறங்கி, புதியக் கட்டடம் நிர்மாணிக்கும் முயற்சியை எடுத்தது என்று அவர்கள் சுட்டிக்காட்டினர். பழனிவேல் காலத்தில் பள்ளிக்கூட நிர்மாணிப்பிற்கு அரசாங்க நிதி ஒதுக்கீடு அங்கீகரிக்கப்பட்டுள்ளது. அந்த நிதி என்னவானது? ஆனால் அந்த ஒதுக்கீடு என்னவானது என்பது இன்று வரை தெரியவில்லை. ம.இ.கா. ஏன் இன்னமும் மௌனம் சாதிக்கிறது. கல்வி துணை அமைச்சர் கமலநாதன் வழக்கம் போல இவ்விஷயத்திலும் பேசாதிருப்பாரா என்று அவர்கள் கேள்வி மேல் கேள்வி எழுப்புகின்றனர். பங்கோர் தீவில் இந்தியர்கள் பங்கோர் தீவில் தமிழர்களுக்கு அடையாளமாக இருப்பது மூன்றே இடங்கள்தான். ஒன்று பத்ர காளியம்மன் கோயில், மற்றொன்று பங்கோர் தமிழ்ப்பள்ளி, மூன்றாவது இந்துக்களின் இடுகாடு.பங்கோர் தமிழ்ப்பள்ளியும், பத்ரகாளியம்மன் ஆலயமும் பக்கம் பக்கமாக கடலோரம் இருக்கின்றன. அதன் நிலம் தனியார் நிலமாகும். 1953-இல் இருளப்பன் நாடார் என்ற நல்லுள்ளம் படைத்த ஒருவர் அந்த நிலத்தை நன்கொடையாக தந்துள்ளார். இன்று வரை அவரின் பெயரிலேயே அந்த நிலம் பதிவாகியிருப்பதாகவும் அறியப்படுகிறது. இந்த இருளப்பன் நாடார் யார் என்பது யாருக்கும் தெரியாது. ஒரு வாரியத்தை தொடங்கி, நிலத்தை அந்த வாரியத்தின் பெயருக்கு மாற்ற வேண்டும் என்பதற்கான நடவடிக்கையும் எடுக்கப்படவில்லை.பத்ர காளியம்மன் ஆலயத்தின் தலைவராக பங்கோர் தொகுதியின் முன்னாள் சட்டமன்ற உறுப்பினர் ராஜசேகரன் இருந்திருக்கிறார். அவர் காலத்திலும் எந்த ஒரு அக்கறையும் எடுத்து, இதை மாற்றுவதற்கான முயற்சியில் இறங்கவில்லை. கோயில் நிலம் கூட கோயிலுக்கு சொந்தமானது அல்ல. ஒரு தவணை ராஜசேகரன் அங்கு சட்டமன்ற உறுப்பினராக இருந்துள்ளார். அந்த இடுகாட்டை பொறுத்த வரையில் இன்னமும் பாதுகாக்கப்பட்ட வனப்பகுதியிலேயே உள்ளது. அதுவும் அங்குள்ள இந்தியர்களுக்குச் சொந்தமில்லை என்று பங்கோர் மக்கள் கூறுகின்றனர்.


பேரறிவாளனுக்காகக் களத்தில் இறங்கினர் அ.தி.மு.க ஆதரவு எம்எல்ஏ-க்கள்!

பேரறிவாளனுக்குப் பரோல் வழங்க சட்டப்பேரவையில் கவன ஈர்ப்புத் தீர்மானம் கொண்டுவர, அ.தி.மு.க ஆதரவு எம்எல்ஏ-க்கள் சபாநாயகரிடம் மனு அளித்துள்ளனர். 1991 மே 21-ம் தேதி, சென்னையில் அன்றைய பிரதமர் ராஜீவ் காந்தி மனிதவெடிகுண்டு மூலம் படுகொலை செய்யப்பட்டார். இந்தச் சம்பவத்துக்கு, விடு தலைப்புலிகள் அமைப்பின்மீது குற்றம் சாட்டப்பட்டது. மேலும் பேரறிவாளன், நளினி, சாந்தன், முருகன் உள்ளிட்டோர் கைதுசெய்யப்பட்டு சிறையில் அடைக்கப்பட்டனர். இதனிடையே, 26 ஆண்டுகளாக சிறையிலுள்ள பேரறிவாளன் ரத்தக் கொதிப்பு, சிறுநீரகக் கோளாறு உள்ளிட்ட நோய்களால் அவதிப் படுவதால், சிகிச்சைக்காக அவ்வப்போது சென்னைக்கு அழைத்து வரப்படுகிறார். இதனிடையே, பேரறிவாளனின் தந்தை ஞானசேகரன் (75), உயர் ரத்த அழுத்தம், நீரிழிவு மற்றும் நரம்பியல் நோய்களால் பாதிக்கப்பட்டு, கடந்த 16 மாதங்களாக படுத்தபடுக்கையாக உள்ளார். அவரின் தாயார் அற்புதம்மாள் (69), நீரிழிவு நோயால் பாதிக்கப்பட்டு, பலமுறை சாலைகளில் மயக்க மடைந்து விழுந்திருக்கிறார். அவர்களைக் கவனித்துக்கொள்ள யாரும் இல்லாத நிலையில், அவர்களின் மகனாக சிறிது காலம் பெற்றோரைக் கவனித் துக்கொள்ளும் கடமையை நிறைவேற்ற வேண்டும் என்பதற்காகத்தான் பேரறிவாளன் சிறை விடுப்பு கோரியிருக்கிறார். இந்தக் கோரிக்கையைச் சிறைத் துறை நிராகரித்தது. இந்த நிலையில், சிறையில் இருக்கும் பேரறிவாளனுக்கு பரோல் வழங்க, சட்டசபையில் கவன ஈர்ப்புத் தீர்மானம் கொண்டுவர வேண்டும் என அ.தி.மு.க ஆதரவு எம்எல்ஏ-க்கள் கருணாஸ், தமிமுன் அன்சாரி, தனியரசு ஆகியோர் இன்று சபாநாயகர் தனபாலிடம் கோரிக்கை மனு அளித்துள்ளனர்.


விளைநிலங்களை அழித்து 8 வழிச்சாலை கொண்டு வர வேண்டிய அவசியம் என்ன: டிடிவி தினகரன்

சேலம்:

விவசாயிகளின் பாரம்பரிய நிலத்தை அரசு எடுக்க அ.ம.மு.க. துணைப் பொதுச்செயலாளர் டிடிவி தினகரன் எதிர்ப்பு தெரிவித்துள்ளார். காடு, மலை, விளைநிலங்களை அழித்து 8 வழிச்சாலை கொண்டு வர வேண்டிய அவசியம் என்ன என்றும் கேள்வி எழுப்பியுள்ளார்.


சேமிப்பின் அவசியத்தை உணர்த்திய Simpan SSPN - BMS சேமிப்பு மாதம்

கோலாலம்பூர், டிச. 7-

ஒவ்வோர் ஆண்டும் அக்டோபர் 31 ஆம் தேதி அனுசரிக்கப்படும் உலக சேமிப்பு தினத்தை முன்னிட்டு 2021 அக்டோபர் மாதம் முழுவதும் சிம்பான் எஸ்.எஸ்.பி.என். (பி.எம்.எஸ்.) (Simpan SSPN - BMS) சேமிப்பு மாதமாக தேசிய உயர்கல்விக் கழகம் (பி.டி.பி.டி.என்.) ஏற்பாடு செய்தது.

பி.டி.பி.டி.என். சமூகவலைத்தளத்தின் வழி இயங்கலை வாயிலாக தேசிய மற்றும் மாநில அளவில் இத்திட்டம் மேற்கொள்ளப்பட்டது. இதன் கீழ் ஏற்பாடு செய்யப்பட்ட பல்வேறு நிகழ்ச்சிகள் மற்றும் போட்டிகளில் பெற்றோர்களும் பிள்ளைகளும் பங்கேற்று மகிழ்ந்தனர்.

பி.எம்.எஸ். ஏற்பாடு செய்யப்பட்டது இவ்வாண்டு 4 ஆவது முறையாகும். நாடு முழுவதும் அனைத்து இன மக்களுக்கும் இதன் பயன்கள் சென்றடைவதை உறுதி செய்வதற்கு பி.டி.பி.டி.என்.னின் அர்ப்பணிப்பை வெளிப்படுத்தும் வகையில் இத்திட்டம் ஒவ்வோர் ஆண்டும் தொடரும் என அந்நிறுவனம் அறிவித்துள்ளது.

உயர்கல்விக்கான தங்கள் பிள்ளைகளின் எதிர்காலத்தை உறுதி செய்யும் வகையில் அவர்களின் இளம் வயதிலேயே சேமிப்பில் கவனம் செலுத்துவதற்கு பெற்றோர்களை ஊக்குவிக்கும் ஒரு திட்டமான 2021-2025 பி.டி.பி.டி.என். வியூகத் திட்டத்தின் இலக்கை அடையும் வகையில் இது அமைந்துள்ளது.

2021 அக்டோபர் முதல் தேதி தொடங்கி 2021 அக்டோபர் 31 வரரையில் நீடித்த பி.எம்.எஸ். 2021 திட்டம், எஸ்.எஸ்.பி.எம். சேமிப்பு முதலீட்டிற்காக இதற்கு முன்னதாக இலக்கிடப்பட்ட 110 மில்லியன் வெள்ளியை விட 175 மில்லியன் பெறப்பட்டது மிகப்பெரிய வெற்றியாகும் என பி.டி.பி.டி.என். கூறியுள்ளது. இதற்கான முழுமையான அர்ப்பணிப்புக்காக மலேசிய சமூகத்தினர் அனைவருக்கும் பி.டி.பி.டி.என். நன்றி தெரிவித்துக்கொண்டது.


பாலமுருகன் மரணம்

பாலமுருகனின் தடுப்புக் காவல் மரணம் தொடர்பில் இரண்டாவது பிரேதப் பரிசோதனைக்கு நீதிமன்றம் உத்தரவிட்டுள்ளது. கடந்த பிப்ரவரி 8இல் காவல்துறை தடுப்புக் காவலில் பாலமுருகன் இறந்து கிடந்தார். இருதய நோய் காரணமாக பாலமுருகன் மரணமுற்றார் என்று முதலாவது பிரேதப் பரிசோதனை முடிவுகள் தெரிவித்தன. கிள்ளான் மருத்துவமனையிலிருந்து பிரேதம் இரண்டாவது பிரேதப் பரிசோதனைக்காக கோலாலம்பூர் பொது மருத்துவமனைக்கு அனுப்பி வைக்கப்படும்.இரண்டாவது பரிசோதனை வேண்டும் என்று கோரி பாலமுருகனின் இளைய சகோதரர் பால்ராஜ் விண்ணப்பம் செய்திருந்தார். இரண்டாவது பிரேதப் பரிசோதனைக்கு நீதிபதி அஸ்மான் உசேன் அனுமதித்தார். பால்ராஜுவின் விண்ணப்பத்திற்கு துணை பப்ளிக் பிராசிகியூட்டர் பக்கிஷா அபு பக்கார் ஆட்சேபம் தெரிவிக்கவில்லை.தன் சகோதரர் இருதய நோய் காரணமாக மரணமுற்றார் என்று முதலாவது பிரேதப் பரிசோதனையின் முடிவுகளை தனது குடும்பத்தினர் ஏற்றுக் கொள்வதாக இல்லை என பால்ராஜ் தனது வாக்குமூலத்தில் குறிப்பிட்டுள்ளார். தன் சகோதரர் மாஜிஸ்திரேட் நீதிமன்றத்திற்கு கொண்டு செல்லும்போது அவர் ரத்த வாந்தி எடுத்தார். அவர் காவல்துறையினரால் தாக்கப்பட்டார் என்று என் சகோதரருடன் தடுத்து வைக்கப்பட்டுள்ள இதர இரண்டு சந்தேகப் பேர்வழிகளும் எங்களின் வழக்கறிஞரிடம் தெரிவித்தனர். சுஹாகாம் என்ற மனித உரிமை ஆணையமும் அமலாக்க அமைப்பு உயர்நெறி ஆணையமும் பாலமுருகனின் மரணம் குறித்து விசாரணை நடத்தி வருகின்றன.


தினகரன் தனிக்கட்சி ஏன்... எதற்கு... எப்படி?

தனக்கென ஒரு தனிக்கட்சி’ என்பது காலத்தின் கட்டாயம் மட்டும் அல்ல; அரசியல் எதிரிகளை எதிர்க்கவும், அ.தி.மு.க-வில் உள்ளவர்களை மடக்கவும், தங்களை வெளியேற்றிய அ.தி.மு.க-வை முழுமையாக வளைக்கவும், மன்னார்குடி குடும்பத்துக்குள், தனக்கெதிராக நடக்கும் உள்ளடி வேலைகளை முறிக்கவும் தனிகட்சி அவசியம்!” என்ற கணக்கில் இருந்தார் தினகரன். அந்தக் கணக்கின் தீர்வுதான் அம்மா மக்கள் முன்னேற்ற கழகம்!

சட்டங்கள் மட்டும் காரணம் அல்ல!

தமிழகம் எந்த நேரத்தில் எந்தத் தேர்தலைச் சந்திக்கும் என்பது யாருக்கும் புரியாத புதிராக இருக்கிறது. உள்ளாட்சித் தேர்தல் முதலில் வருமா... அல்லது சட்டமன்றத் தேர்தல் முதலில் வருமா? என்பதில் எந்தத் தெளிவும் யாருக்கும் இல்லை. ஆனால், எந்த நேரத்தில் வேண்டுமானாலும் தேர்தல் வரும் என்பது மட்டும் தெளிவாகத் தெரிகிறது. அதனால், எந்தத் தேர்தல் வந்தாலும் அதைச் சந்திக்க ஒரு கட்சி வேண்டும் தினகரனுக்கு. அதனால், அதை ஆரம்பித்தே தீரவேண்டிய கட்டயாத்தில் இருக்கிறார் அவர். அதோடு, இவற்றை எல்லாம் தாண்டிய சில காரணங்களும், தினகரனின் தனிக்கட்சிக்கு இருக்கின்றன.

தாக்குப் பிடிக்க தனிக்கட்சி அவசியம்!

எடப்பாடி, ஓ.பி.எஸ் அணிகளுக்குள் உள்ளுக்குள் வெட்டுக்குத்து நடப்பதைப்போல் ஒரு தோற்றம் தெரிகிறது. ஆனால், அவர்கள் இணைந்து நடத்தும் ஆட்சி சலனமில்லாமல் நடக்கிறது. இந்த ஆட்சிக்கு டெல்லியின் ஆதரவும், நீதிமன்றங்களில் வசமாகச் சிக்கிக் கொண்ட வழக்குகளும் சாதகம் செய்கின்றன. ‘ஓ.பி.எஸ் ஆதரவு எம்.எல்.ஏ-க்கள் 11 பேரை தகுதி நீக்கம் செய்ய வேண்டும்’ என தி.மு.க தொடர்ந்த வழக்கு, ‘தினகரன் ஆதரவு எம்.எல். ஏ-க்கள் 18 பேரை தகுதி நீக்கம் செய்தது செல்லாது’ என்று தொடரப்பட்ட வழக்கு, சட்டமன்றத்தில் நம்பிக்கை வாக்கெடுப்பு நடத்த உத்தரவிட வேண்டும் என தொடரப்பட்ட மூன்று வழக்குகளிலும் நீதிமன்றம் தீர்ப்புச் சொன்னால்தான், ஆட்சி கலையுமா... தொடருமா... என்ப தில்  உத்தேசமாகக்கூட ஒரு முடிவுக்கு வரமுடியும்! இந்த வழக்குகளில் தீர்ப்பு வெளியாகி, நம்பிக்கை வாக்கெடுப்பு நடந்தால், அந்தப் பரீட்சையில் வெற்றிகரமாக தப்பிப் பிழைக்க வும் எடப்பாடி பழனிச்சாமிக்கு வாய்ப்பும் இருக்கிறது. அது அரிதிலும் அரிதான நிகழ்வு என்றாலும், அவர் அதிகாரத்தில் இருப்பதால், அதைச் சாதிக்கவும் முடியும். அப்படி நடந்துவிட்டால், அது தினகரனுக்கு மிகப்பெரிய பின்னடைவாக போய்விடும். அதன்பிறகும் கட்சியும் இல்லாமல், சின்னமும் இல்லா மல் தினகரன் காலம் தள்ள முடியாது. எனவே, தேர்தலைச் சந்திப்பதற்கு மட்டும் அல்ல... நடப்பு அரசியல் சாத்திய அசாத்தியங்களை எதிர்கொள்வ தற்காகவே அவருக்கு தனிக்கட்சி அவசியம்.

குழுவின் தலைவனா... கட்சியின் தலைவரா?

நீதிமன்றத்தின் தீர்ப்பு, நம்பிக்கை வாக்கெடுப்பின் முடிவு என எல்லாம் தினகரனுக்குச் சாதகமாக நிகழ்ந்து, ஆட்சி கலைந்தால், அ.தி.மு.க கலகலத்து விடும் என்பது நிதர்சனம். அடுத்தநொடியே,  இன்றைய  அ.தி.மு.க-வில் எடப்பாடிக்கு விசுவாசமாக இருக்கும் நிர்வாகிகள், தொண்டர்கள் கொத்து க்கொத்தாக தினகரன் பக்கம் வந்துவிடுவார்கள்; அதில் யாருக்கும் எந்தச் சந்தேகமும் இல்லை. ஆனால், அவர்கள் தினகரன் பக்கம் அதிகமாக வந்து சேர்வதால் மட்டுமே, அ.தி.மு.க-வும் இரட்டை இலையும் தினகரன் வசமாகிவிடாது!

முறையாக அ.தி.மு.க-வில் பொதுக்குழு கூட வேண்டும்; அதில் பெரும்பான்மையாக தினகரனுக்கு ஆதரவாக தீர்மானம் நிறைவேற வேண்டும் என ஏகப்பட்ட சிக்கல்கள் அதில் இருக்கின்றன. பொதுக்குழுவை கூட்டும் அதிகாரம், இப்போதும் மதுசூதனனிடம்தான் இருக்கிறது; அவர் தினகரனுக்கு ஆதரவாக, பொதுக்குழுவை கூட்டுவாரா? அப்படிக் கூட்டினாலும், தினகரனிடம் கட்சியை ஒப்படைக்க ஏகமனதாக அங்கு தீர்மானம் நிறைவேறிவிடுமா? அதற்கு இமாலயத் தடைகளை ஏற்படுத்த, அந்தக் கட்சியில் இன்னும் நிறையப்பேர் இருக்கின்றனர்.

இந்தத் தடைகள் அனைத்தையும் உடைத்து, அ.தி.மு.க-வில் தினகரன் மீண்டும் அதிகாரத்துக்கு வருவது, இப்போதைக்கு நடக்கக்கூடிய காரியம் அல்ல; அதற்கான வேலைகளை பொறுமையாகச் செய்வதற்கு தனக்கு பலமான பிடிமானம் வேண்டும். ‘தினகரன் மீண்டும் அ.தி.மு.க-வில் இணைந்தார் என்றோ.., இணைத்துக் கொள்ளப்பட்டார் என்றோ...’ இருப்பதைவிட, தினகரன் கட்சி- அ.தி.மு.க இணைப்பு என்று இருக்க வேண்டும் எனக் கணக்குப்போடுகிறார் தினகரன்.

எடப்பாடியின் ஆட்சி கவிழ்ந்த பிறகு, அ.தி.மு.க-வில் அதுபோன்ற கோரிக்கையை வலுவாக எழுப்ப ‘ஸ்லீப்பர் செல்கள்’ தயாராக உள்ளனர்; ஆட்சி கவிழ்ந்தால் அந்தக் கோரிக்கை தானாக எழுந்துவிடும் என்றும் தினகரன் எதிர்பார்க்கிறார். அதுபோல, ஆட்சி கவிழ்ந்ததும், அ.தி.மு.க-வில் இருந்து தன்னிடம் வர நினைப்பவர்கள்கூட, ‘நாம் தனியாளாக இருந்தால் யோசிப்பார்கள்’. ஆனால், கட்சியாக இருந்தால், தைரியமாக முன்வருவார்கள் என்றும் கணக்குப்போட்டு வைத்துள்ளார்.

மேலும், கட்சி என ஒன்று உருவாக்கி பலப்படுத்தி வைத்திருந்தால், தன் கட்சியோடு அ.தி.மு.க-வை இணைப்பதற்கு நிபந்தனைகளை கறாராக விதிக்க முடியும். தனியாளாக இருந்தால்,  நிபந்தனைகளை கறாராக விதிக்க முடியாது. தன்னை நம்பி தற்போது இருப்பவர்களுக்கும் ஒன்றும் பெரிதாகச் செய்ய முடியாது. அதுபோல, இரண்டு கட்சிகளின் இணைப்பு பற்றிப் பேச்சுவார்த்தை உருவாகும் சமயத்தில், தினகரனின் நிபந்தனைகள் படி, அதைச் சாத்தியப்ப டுத்தலாம். குழுவின் தலைவன் தினகரன் என்பதைவிட, கட்சியின் தலைவனாக இருந்து, அ.தி.மு.க-வை வளைப்பதே சரியான வேலை என நினைக்கி றார் தினகரன். அப்படி நடந்தால் மட்டுமே, அங்கு தினகரனுக்கு பிரச்னை இல்லாமல் எதிர்காலம் இருக்கும்.

ஒருவேளை குழுவின் தலைவனாக மட்டும் இருந்துவிட்டு, தனியாகப்போய் அ.தி.மு.க-வில் இணைந்தால், அங்கே அவருக்கு குடைச்சல் கொடுக்க ஆளாளுக்கு அதிகாரம் வைத்துள்ளனர்கள். மதுசூதனன் திடீரென முரண்டு பிடிக்கலாம்; எடப்பாடி மீண்டும் தண்ணி கட்டலாம்; ஓ.பி.எஸ் மீண்டும் வேதாளமாக மாறலாம்; இப்படி ஆயிரம் பிரச்னைகள்.

மன்னார்குடி குடும்பத்தில் இருந்து விடுதலை!

தனியாளாகப் போராடிக் கொண்டிருக்கும் தினகரனுக்கு, டெல்லி பி.ஜே.பி, இ.பி.எஸ்-ஓ.பி.எஸ், தங்கமணி-வேலுமணி டீம் கொடுக்கும் தொந்தரவுக ளுக்கு எந்தவகையிலும் குறைந்ததல்ல மன்னார்குடி குடும்பம் கொடுக்கும் குடைச்சல்.

திவாகரன் இப்போதும் தனி ஆவர்த்தனம் செய்கிறார். அவர், எடப்பாடியோடு நல்ல தொடர்பில் இருக்கிறார். அதைப்பயன்படுத்தி அவ்வப்போது, தினகரனுக்கு செக் வைத்துக கொண்டிருக்கிறார். இதை இல்லை என்று திவாகரன் மறுக்க முடியாது; தினகரன் ஒதுக்க முடியாது. இரட்டை இலைச் சின்னத்துக்கு லஞ்சம் கொடுத்த வழக்கில் தினகரன் திஹார் சிறைக்குப் போனதும், அடுத்த மாநிலச் செயலாளர் டாக்டர் வெங்கடேஷ்தான் என்று அவருடைய மாமனார் பாஸ்கர் கோமளவிலாஸ் கல்யாண மஹாலில் கூட்டம் நடத்த ஏற்பாடு செய்துவிட்டார்; பிறகு அது நடக்கவில்லை என்பது வேறுவிஷயம்!

இளவரசியின் வாரிசுகளில் கிருஷ்ணப்பிரியாவின் தினகரன் எதிர்ப்பு என்பது வெளிப்படையானது. அதில் மறைக்க ஒன்றும் இல்லை. விவேக்கின் உள்ளடி வேலைகளையும் தினகரன் உணராமல் இல்லை. இந்தத் தொல்லைகளில் இருந்து முற்றிலும் விடுபடவும், இந்தத் தொல்லைகளை முற்றி லுமாக ஒழித்துக் கட்டவும் தனிக்கட்சி மட்டும்தான் ஒரே தீர்வு என்று நினைக்கிறார் தினகரன்.

ஆட்சி கவிழ்ந்த பிறகு கலகலத்துப் போகப்போகிற அ.தி.மு.க-வில் மீண்டும் மன்னார்குடி குடும்பம் ஆதிக்கம் பெறுவதற்கான வாய்ப்புகள் அதிகம் இருக்கின்றன. அந்தச் சூழலில், தினகரன் தனியாளாக உள்ளே போனால், அந்தக் குடும்பத்தின் குத்தல்களும், குடைச்சல்களும் தொடரத்தான் செய்யும். அவர்களை பாம்பென்று அடிக்கவும் முடியாது! பழுதென்று ஒதுக்கவும் முடியாது! ஆனால், தனிக்கட்சி ஒன்றைத் தினகரன் தொடங்கிவிட்டால், அதில் சசிகலா உள்பட மன்னார்குடி குடும்பத்துக்கு எந்தப் பாத்தியதையும் இருக்க முடியாது.

அதற்கு தினகரன் மட்டும்தான் தலைவன். தங்கதமிழ்ச் செல்வனும், வெற்றிவேல் உள்ளிட்ட இன்றைய தினகரன் ஆதரவாளர்கள் மட்டும்தான் தள பதிகள். எதிர்காலத்தில், அ.தி.மு.க-வோடு தினகரனின் கட்சி இணைந்தாலும், அல்லது அ.தி.மு.க-தினகரன் கட்சியோடு வந்து இணைந்தாலும், அதற்குள் மன்னார்குடி குடும்பம் ஆதிக்கம் செலுத்த முடியாத நிலை ஏற்பட்டுவிடும். இதையும் கணக்குப்போட்டுத்தான் தனிக்கட்சியைத் தொடங்கி உள்ளார தினகரன்!


விடுமுறை நாளில் அரசு காரில் உல்லாசம் -  பிரிட்டனின் போர் தளபதி மீது நடவடிக்கை

லண்டன்,

பிரிட்டன் நாட்டில் கடந்த 2017-ஆம் ஆண்டு ராணி எலிசபெத்  போர்க் கப்பல் ஒன்று நிறுவப்பட்டது. இந்த போர்க் கப்பல் 40 விமானங்களை தாங்கக் கூடியதாகும். இந்த போர் கப்பலின் தளபதி நிக் கூக் பிரிஸ்ட் (50) ஆவார். 1990ம் ஆண்டு முதல் கடற்படையில் பணியாற்றி வருகிறார்.

இவர் தனது விடுமுறை நாட்களில் அரசுக்கு சொந்தமான வாகனங்களில் உல்லாசமாக சுற்றி திரிந்து வந்துள்ளார்.  இதையறிந்த கடற்படை தலைமை அதி காரிகள், அரசு சொத்தினை தவறாக பயன்படுத்தியதாக கூறி நிக்கினை தற்காலிக நீக்கம் செய்துள்ளனர்.இது குறித்து ராயல் கடற்படையின் அதிகாரி கூறு கையில், ‘கடற்படை நிர்வாகம் எடுத்த இந்த முடிவு குறித்து நாங்கள் கருத்துரைக்க  முடியாது. நிக், வேறு புதிய பதவிக்கு நியமிக்கப்பட்டுள்ளார்’ என கூறினார்.


ஈப்போ லிட்டில் இந்தியா சேலை அழகு ராணியாக ஹேமதர்ஷினி தேர்வு

தீபாவளி கொண்டாட்டத்தையொட்டி ஈப்போ பாராட் தொகுதி  காங்கிரஸ், ஈப்போ லிட்டில் இந்தியா வர்த்தகர் சங்கம் இணை ஏற்பாட்டில்  நடைபெற்ற தீபாவளி கர்னிவல்   நிகழ்வில்  சேலை அழகு ராணி போட்டி நடை பெற்றது.

இப்போட்டியில் இறுதி  சுற்றுக்கு தேர்வான ஏழு போட்டியாளர்களில் முதல் பரிசை தனியார் மருத்துவமனை ஒன்றின் தாதியான குமாரி ஹேமதர்ஷினி  வெற்றி பெற்றார். இப்போட்டியில்  இரண்டாவதாக லக்ஷினியும், மூன்றா வதாக புவனாவும் தேர்வு பெற்றனர். கடந்த 26  ஆண்டுகாலமாக  ஈப்போ  லிட்டில் இந்தியா வளாகத்தில் தீபாவளி விற்பனை சந்தை, தீபாவளி கலை பண்பாட்டு விழா நடத்தப்படுகிறது.

இந்நிகழ்வில்  தீபாவளி  சேலை அழகு ராணி போட்டி முக்கிய  அங்கமாக நடைபெறும். இந்த ஆண்டு மலர்   மணப் பெண் அலங்கார  நிறுவனத்தின் இயக்குநர் மாயா  மலர் ஒருங்கிணைப்பாளராக  இருந்து இந்நிகழ்வை சிறப்பாக வழி நடத்தினார்.

வெற்றி பெற்றவர்களுக்கு  ஈப்போ  லிட்டில் இந்தியா வர்த்தக சங்கத்தின்  தலைவி திருமதி  கலா பாலசுப்பி ரமணியம் புவான் ஸ்ரீ ராதா ராஜூ பரிசுகளை எடுத்து வழங்கினார். ஈப்போ பாராட்  மகளிர்  தலைவி   லட்சுமியும் கலந்து கொண்டார்.